title: 2012/776/: Deċiżjoni tal-Kunsill tas- 6 ta' Diċembru 2012 dwar il-pożizzjoni li għandha tittieħed f’isem l-Unjoni Ewropea fil-Kunsill ta’ Assoċjazzjoni stabbilit permezz tal-Ftehim li jistabbilixxi assoċjazzjoni bejn il-Komunità Ekonomika Ewropea u t-Turkija, fir-rigward tal-adozzjoni ta’ dispożizzjonijiet dwar il-koordinazzjoni tas-sistemi tas-sigurtà soċjali

text:
               13.12.2012

               MT

               Il-Ġurnal Uffiċjali tal-Unjoni Ewropea

               L 340/19

         DEĊIŻJONI TAL-KUNSILL
   tas-6 ta' Diċembru 2012
   dwar il-pożizzjoni li għandha tittieħed f’isem l-Unjoni Ewropea fil-Kunsill ta’ Assoċjazzjoni stabbilit permezz tal-Ftehim li jistabbilixxi assoċjazzjoni bejn il-Komunità Ekonomika Ewropea u t-Turkija, fir-rigward tal-adozzjoni ta’ dispożizzjonijiet dwar il-koordinazzjoni tas-sistemi tas-sigurtà soċjali
   (2012/776/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 48, flimkien mal-Artikolu 218(9), tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Il-Ftehim li jistabbilixxi Assoċjazzjoni bejn il-Komunità Ekonomika Ewropea u t-Turkija (1) (il-“Ftehim”) u l-Protokoll Addizzjonali għall-Ftehim tat-23 ta’ Novembru 1970 (2) (il-“Protokoll Addizzjonali”) jipprevedu li l-libertà tal-moviment għall-ħaddiema bejn l-Unjoni u t-Turkija għandha tkun assigurata fi stadji progressivi.

               (2)

               L-Artikolu 9 tal-Ftehim jipprevedi li fl-ambitu tal-Ftehim kwalunkwe diskriminazzjoni fuq bażi ta’ ċittadinanza hija ipprojbita.

               (3)

               L-Artikolu 39 tal-Protokoll Addizzjonali jipprevedi li l-Kunsill ta’ Assoċjazzjoni għandu jadotta miżuri ta’ sigurtà soċjali għall-ħaddiema ta’ ċittadinanza Torka li jiċċaqilqu ġewwa l-Unjoni u għall-familji tagħhom li jirresjedu fl-Unjoni.

               (4)

               Bħala l-ewwel pass lejn l-implimentazzjoni tal-Artikolu 39 tal-Protokoll Addizzjonali u tal-Artikolu 9 tal-Ftehim fil-qasam tas-sigurtà soċjali, id-Deċiżjoni Nru 3/80 dwar l-applikazzjoni tal-iskemi ta’ sigurtà soċjali tal-Istati Membri tal-Komunitajiet Ewropej għall-ħaddiema Torok u l-membri tal-familji tagħhom (3) (“Deċiżjoni Nru 3/80”) ġiet adottata mill-Kunsill tal-Assoċjazzjoni fid-19 ta’ Settembru 1980.

               (5)

               Jeħtieġ li jkun żgurat li fil-qasam tas-sigurtà soċjali, l-Artikolu 9 tal-Ftehim u l-Artikolu 39 tal-Protokoll Addizzjonali jiġu implimentati b’mod sħiħ.

               (6)

               Hemm il-ħtieġa li jiġu aġġornati d-dispożizzjonijiet ta’ implimentazzjoni li jinsabu attwalment fid-Deċiżjoni Nru 3/80 sabiex jirriflettu l-iżviluppi fil-qasam tal-koordinazzjoni tas-sigurtà soċjali tal-Unjoni Ewropea (4).

               (7)

               Għalhekk, id-Deċiżjoni Nru 3/80 għandha titħassar u tiġi ssostitwita b’Deċiżjoni tal-Kunsill ta’ Assoċjazzjoni li, f’pass wieħed, timplimenta d-dispożizzjonijet rilevanti tal-Ftehim u tal-Protokoll Addizzjonali rigward il-koordinazzjoni tas-sistemi ta’ sigurtà soċjali,

               (8)

               Huwa opportun li tiġi stabbilita l-pożizzjoni li għandha tittieħed f’isem l-Unjoni fil-Kunsill ta’ Assoċjazzjoni, fir-rigward tal-adozzjoni ta’ dispożizzjonijiet dwar il-koordinazzjoni ta’ sistemi ta’ sigurtà soċjali.

               (9)

               Il-pożizzjoni tal-Unjoni fil-Kunsill ta’ Assoċjazzjoni għandha għaldaqstant tkun ibbażata fuq l-abbozz ta’ deċiżjoni mehmuż,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f’isem l-Unjoni Ewropea fil-Kunsill ta’ Assoċjazzjoni stabbilit bil-Ftehim li jistabbilixxi assoċjazzjoni bejn il-Komunità Ekonomika Ewropea u t-Turkija, fir-rigward tal-adozzjoni tad-dispożizzjonijiet dwar il-koordinazzjoni tas-sistemi ta’ sigurtà soċjali, għandha tiġi bbażata fuq l-abbozz ta’ deċiżjoni tal-Kunsill ta’ Assoċjazzjoni mehmuża ma’ din id-Deċiżjoni.
   Bidliet minuri għal dak l-abbozz tad-deċiżjoni jistgħu jiġu miftiehma mir-rappreżentanti tal-Unjoni fil-Kunsill ta’ Assoċjazzjoni mingħajr il-ħtieġa li tiġi adottata deċiżjoni ulterjuri tal-Kunsill.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-6 ta’ Diċembru 2012.

            Għall-Kunsill

            Il-President

         S. CHARALAMBOUS

      (1)  ĠU 217, 29.12.1964, p. 3687/64.

      (2)  ĠU L 293, 29.12.1972, p. 3.

      (3)  ĠU C 110, 25.4.1983, p. 60

      (4)  Ir-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni tal-iskemi tas-sigurtà soċjali, ĠU L 166, 30.4.2004, p. 1); ir-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali, (ĠU L 284, 30.10.2009, p. 1); Ir-Regolament (UE) Nru 1231/2010 tal-Parlament Ewropew u tal-Kunsill tal-24 ta’ Novembru 2010 li jestendi r-Regolament (KE) Nru 883/2004 u tar-Regolament (KE) Nru 987/2009 għal ċittadini ta’ pajjiżi terzi li mhumiex diġà koperti b’dawn ir-Regolamenti unikament minħabba ċ-ċittadinanza tagħhom, (ĠU L 344, 29.12.2010, p. 1).

      ABBOZZ
      DEĊIŻJONI Nru …/… TAL-KUNSILL TA’ ASSOĊJAZZJONI UE-TURKIJA
      ta’ …
      fir-rigward tal-adozzjoni ta’ dispożizzjonijiet tas-sistemi ta’ sigurtà soċjali
      IL-KUNSILL TA’ ASSOĊJAZZJONI,
      Wara li kkunsidra l-Ftehim li jistabbilixxi assoċjazzjoni bejn il-Komunità Ekonomika Ewropea u t-Turkija (1), u b’mod partikolari l-Artikolu 22(3) tiegħu,
      Wara li kkunsidra l-Protokoll Addizzjonali tat-23 ta’ Novembru 1970 (2), u b’mod partikolari l-Artikolu 39 tiegħu,
      Billi:

                  (1)

                  Il-Ftehim li jistabbilixxi assoċjazzjoni bejn il-Komunità Ekonomika Ewropea u t-Turkija (il-“Ftehim”) u l-Protokoll Addizzjonali għall-Ftehim tat-23 ta’ Novembru 1970 (il-“Protokoll Addizzjonali”) jipprevedi li l-libertà tal-moviment għall-ħaddiema bejn l-Unjoni u t-Turkija għandha tkun assigurata fi stadji progressivi.

                  (2)

                  L-Artikolu 9 tal-Ftehim jipprevedi li fl-ambitu tal-Ftehim kwalunkwe diskriminazzjoni fuq bażi ta’ ċittadinanza hija ipprojbita.

                  (3)

                  L-Artikolu 39 tal-Protokoll Addizzjonali jipprevedi l-koordinazzjoni tas-sistemi ta’ sigurtà soċjali tat-Turkija u l-Istati Membri, u jistabbilixxi l-prinċipji għal tali koordinazzjoni.

                  (4)

                  L-Artikolu 39 tal-Protokoll Addizzjonali jipprevedi ulterjorment li l-Kunsill ta’ Assoċjazzjoni għandu jadotta miżuri ta’ sigurtà soċjali għall-ħaddiema ta’ ċittadinanza Torka li jiċċaqilqu ġewwa l-Komunità u għall-familji tagħhom li jirresjedu fil-Komunità.

                  (5)

                  Bħala l-ewwel pass lejn l-implimentazzjoni tal-Artikolu 39 tal-Protokoll Addizzjonali, id-Deċiżjoni Nru 3/80 dwar l-applikazzjoni tal-iskemi ta’ sigurtà soċjali tal-Istati Membri tal-Komunitajiet Ewropej għall-ħaddiema Torok u l-membri tal-familji tagħhom (3) (“Deċiżjoni Nru 3/80”) ġiet adottata mill-Kunsill ta’ Assoċjazzjoni fid-19 ta’ Settembru 1980.

                  (6)

                  Jeħtieġ li jkun żgurat li fil-qasam tas-sigurtà soċjali l-Artikolu 9 tal-Ftehim u l-Artikolu 39 tal-Protokoll Addizzjonali jiġu implimentati bis-sħiħ.

                  (7)

                  Huwa meħtieġ li jiġu aġġornati d-dispożizzjonijiet ta’ implimentazzjoni li jinsabu attwalment fid-Deċiżjoni Nru 3/80 sabiex dawn jirriflettu l-iżviluppi reċenti fil-qasam tal-koordinazzjoni tas-sigurtà soċjali tal-Unjoni Ewropea.

                  (8)

                  Ir-Regolament (UE) Nru 1231/2010 (4) jestendi d-dispożizzjonijiet tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-koordinazzjoni tal-iskemi ta’ sigurtà soċjali (5) u tar-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (6) għal ċittadini ta’ pajjiżi terzi li mhumiex koperti minn dawk id-dispożizzjonijiet minħabba n-nazzjonalità tagħhom. Ir-Regolament (UE) Nru 1231/2010 diġà jkopri l-prinċipju ta’ aggregazzjoni ta’ perijodi ta’ assigurazzjoni miksuba minn ħaddiema Torok fid-diversi Stati Membri rigward l-intitolament għal ċerti benefiċċji, kif stipulat fl-Artikolu 39(2) tal-Protokoll Addizzjonali.

                  (9)

                  Għalhekk, id-Deċiżjoni Nru 3/80 għandha titħassar u tiġi ssostitwita b’deċiżjoni tal-Kunsill ta’ Assoċjazzjoni li, f’pass wieħed, timplimenta d-dispożizzjonijiet rilevanti tal-Ftehim relatati mal- koordinazzjoni tas-sistemi ta’ sigurtà soċjali li jinsabu fil-Ftehim u fil-Protokoll Addizzjonali.

                  (10)

                  Fir-rigward tal-applikazzjoni tal-prinċipju ta’ nondiskriminazzjoni, din id-Deċiżjoni ma għandha tagħti l-ebda drittijiet addizzjonali li jirriżultaw minn ċerti fatti jew avvenimenti li jseħħu fit-territorju tal-Parti Kontraenti l-oħra, fejn dawn il-fatti jew l-avvenimenti ma jitqisux taħt il-leġislazzjoni tal-ewwel Parti Kontraenti, għajr id-dritt ta’ esportazzjoni ta’ ċerti benefiċċji.

                  (11)

                  Fl-applikazzjoni ta’ din id-Deċiżjoni, id-dritt tal-ħaddiema Torok għall-benefiċċji tal-familja għandu jkun soġġett għall-kondizzjoni li l-membri tal-familja tagħhom jirresjedu legalment magħhom fl-Istat Membru fejn huma impjegati. Fejn il-membri tal-familja tagħhom jirresjedu legalment fi Stat Membru ieħor, japplika r-Regolament (UE) Nru 1231/2010. Din id-Deċiżjoni ma għandhiex tagħti xi intitolament għall-benefiċċji tal-familja fir-rigward tal-membri tal-familji ta’ ħaddiem residenti f’pajjiż li mhux Stat Membru, pereżempju t-Turkija.

                  (12)

                  Jista’ jkun jeħtieġ li jiġu stabbiliti dispożizzjonijiet speċjali li jikkorrispondu mal-karatteristiċi speċifiċi tal-leġislazzjoni tat-Turkija sabiex tiġi ffaċilitata l-applikazzjoni tar-regoli tal-koordinazzjoni.

                  (13)

                  Sabiex ikun żgurat il-funzjonament tajjeb tal-koordinazzjoni tas-sistemi ta’ sigurtà soċjali tal-Istati Membri u tat-Turkija, jeħtieġ li jiġu stipulati dispożizzjonijiet speċifiċi dwar il-kooperazzjoni bejn l-Istati Membri u t-Turkija, kif ukoll bejn il-persuna kkonċernata u l-istituzzjoni tal-Istat kompetenti.

                  (14)

                  Id-dispożizzjonijiet transitorji għandhom jiġu adottati sabiex iħarsu l-persuni koperti b’din id-Deċiżjoni u sabiex ikun żgurat li ma jitilfu l-ebda dritt b’riżultat tad-dħul fis-seħħ tagħha,

            ADOTTA DIN ID-DEĊIŻJONI:
      PARTI I

         DISPOŻIZZJONIJIET ĠENERALI

      Artikolu 1
      Definizzjonijiet
      1.   Għall-finijiet ta’ din id-Deċiżjoni

                  (a)

                  “Ftehim” tfisser il-Ftehim li jistabbilixxi assoċjazzjoni bejn il-Komunità Ekonomika Ewropea u t-Turkija;

                  (b)

                  “Regolament” tfisser ir-Regolament (KE) Nru 883/2004, kif applikabbli fl-Istati Membri tal-Unjoni Ewropea;

                  (c)

                  “Regolament ta’ implimentazzjoni” tfisser ir-Regolament (KE) Nru 987/2009;

                  (d)

                  “Stat Membru” tfisser Stat Membru tal-Unjoni Ewropea;

                  (e)

                  “ħaddiem” tfisser:

                              (i)

                              għall-finijiet tal-leġislazzjoni ta’ Stat Membru, persuna li twettaq attività bħala persuna impjegata skont it-tifsira tal-Artikolu 1(a) tar-Regolament;

                              (ii)

                              għall-finijiet tal-leġislazzjoni tat-Turkija, persuna li twettaq attività bħala persuna impjegata skont it-tifsira ta’ dik il-leġislazzjoni.

                  (f)

                  “membru tal-familja” tfisser:

                              (i)

                              għall-finijiet tal-leġislazzjoni ta’ Stat Membru, membru tal-familja skont it-tifsira tal-Artikolu 1(i) tar-Regolament;

                              (ii)

                              għall-finijiet tal-leġislazzjoni tat-Turkija, membru tal-familja skont it-tifsira ta’ dik il-leġislazzjoni;

                  (g)

                  “leġislazzjoni” tfisser:

                              (i)

                              fir-rigward tal-Istati Membri, il-leġislazzjoni skont it-tifsira tal-Artikolu 1(1) tar-Regolament kif applikabbli għall-benefiċċji koperti b’din id-Deċiżjoni;

                              (ii)

                              fir-rigward tat-Turkija, il-leġislazzjoni, kif applikabbli fit-Turkija, fir-rigward tal-benefiċċiji koperti b’din id-Deċiżjoni;

                  (h)

                  “benefiċċji” tfisser;

                              (i)

                              fir-rigward tal-Istati Membri, il-benefiċċji skont it-tifsira tal-Artikolu 3 tar-Regolament;

                              (ii)

                              fir-rigward tat-Turkija, il-benefiċċji korrispondenti li japplikaw ġewwa t-Turkija;

                  (i)

                  “benefiċċji esportabbli” tfisser:

                              (i)

                              fir-rigward tal-Istati Membri:

                                          —

                                          pensjonijiet tal-irtirar,

                                          —

                                          pensjonijiet għas-superstiti,

                                          —

                                          pensjonijiet fir-rigward ta’ inċidenti fuq il-post tax-xogħol u ta’ mard okkupazzjonali,

                                          —

                                          il-pensjonijiet tal-invalidità,

                                    skont it-tifsira tar-Regolament, bl-eċċezzjoni ta’ benefiċċji speċjali fi flus kontanti mhux kontributorji kif stipulat fl-Anness X tar-Regolament;

                              (ii)

                              fir-rigward tat-Turkija, il-benefiċċji korrispondenti kif previst skont il-leġislazzjoni tat-Turkija, bl-eċċezzjoni ta’ benefiċċji speċjali fi flus kontanti mhux kontributorji kif stipulat fl-Anness I għal din id-Deċiżjoni:

            2.   Termini oħra użati f’din id-Deċiżjoni għandu jkollhom it-tifsira assenjata lilhom

                  (a)

                  fir-rigward tal-Istati Membri, fir-Regolament u fir-Regolament ta’ implimentazzjoni;

                  (b)

                  fir-rigward tat-Turkija, fil-leġislazzjoni rilevanti, kif applikabbli fit-Turkija.

            Artikolu 2
      Persuni koperti
      Din id-Deċiżjoni għandha tapplika għal:

                  (a)

                  ħaddiema li huma ċittadini Torok u li huma, jew li kienu, impjegati legalment fit-territorju ta’ Stat Membru u li huma, jew li kienu, soġġetti għal-leġislazzjoni ta’ Stat Membru wieħed jew aktar, u s-superstiti tagħhom;

                  (b)

                  membri tal-familja tal-ħaddiema msemmija fil-punt (a), bil-kondizzjoni li dawk il-membri tal-familja huma, jew kienu, residenti legalment mal-ħaddiem ikkonċernat waqt li l-ħaddiem ikun impjegat fi Stat Membru;

                  (c)

                  ħaddiema li huma ċittadini ta’ Stat Membru u li huma, jew li kienu, legalment impjegati fit-territorju tat-Turkija u li huma, jew li kienu, soġġetti għal-leġislazzjoni tat-Turkija, u s-superstiti tagħhom; u

                  (d)

                  membri tal-familja tal-ħaddiema msemmija fil-punt (c), sakemm dawk il-membri tal-familja huma, jew kienu, residenti legalment mal-ħaddiem ikkonċernat filwaqt li l-ħaddiem huwa impjegat fit-Turkija.

            Artikolu 3
      Trattament ugwali
      1.   Ħaddiema li huma ċittadini Torok u li huma impjegati legalment fi Stat Membru u kwalunkwe membru tal-familja tagħhom li hu residenti legalment magħhom għandhom igawdu, fir-rigward ta’ benefiċċji skont it-tifsira tal-Artikolu 1(1)(h), trattament ħieles minn kull diskriminazzjoni fuq bażi ta’ nazzjonalità meta mqabbla maċ-ċittadini tal-Istati Membri fejn dawk il-ħaddiema huma impjegati.
      2.   Il-ħaddiema li huma ċittadini ta’ Stat Membru u li huma impjegati legalment fit-Turkija u kwalunkwe membru tal-familja tagħhom li hu residenti legalment magħhom għandhom igawdu, fir-rigward ta’ benefiċċji skont it-tifsira tal-Artikolu 1(1)(h), minn trattament ħieles minn kull diskriminazzjoni fuq bażi ta’ ċittadinanza, meta mqabbla maċ-ċittadini Torok.
      PARTI II

         RELAZZJONIJIET BEJN L-ISTATI MEMBRI U T-TURKIJA

      Artikolu 4
      Revoka tal-klawsoli ta’ residenza
      1.   Il-benefiċċji esportabbli skont it-tifsira tal-Artikolu 1(1)(i), li għandhom dritt għalihom il-persuni msemmija fl-Artikolu 2(a) u (c), ma għandhom ikunu soġġetti għall-ebda tnaqqis, modifika, sospensjoni, irtirar jew konfiska minħabba li l-benefiċjarju jirresjedi:

                  (i)

                  għall-fini ta’ benefiċċji skont il-leġislazzjoni ta’ Stat Membru, fit-territorju tat-Turkija, jew

                  (ii)

                  għall-fini ta’ benefiċċji skont il-leġislazzjoni tat-Turkija, fit-territorju ta’ Stat Membru.

            2.   Il-membri tal-familja ta’ ħaddiem msemmija fl-Artikolu 2(b) għandhom ikunu intitolati għal benefiċċji esportabbli, skont it-tifsira tal-Artikolu 1(1)(i)(i), bl-istess mod bħall-membri tal-familja ta’ ħaddiem li huwa ċittadin tal-Istat Membru kkonċernat meta dawk il-membri tal-familja jirresjedu fit-territorju tat-Turkija.
      3.   Il-membri tal-familja ta’ ħaddiem imsemmija fl-Artikolu 2(d) għandhom ikunu intitolati għal benefiċċji esportabbli, fit-tifsira tal-Artikolu 1(1)(i)(ii), bl-istess mod kif il-membri tal-familja ta’ ħaddiem li huwa ċittadin tat-Turkija meta dawk il-membri tal-familja jirresjedu fit-territorju ta’ Stat Membru.
      PARTI III

         DISPOŻIZZJONIJIET MIXXELLANJI

      Artikolu 5
      Kooperazzjoni
      1.   L-Istati Membri u t-Turkija għandhom jikkomunikaw lil xulxin l-informazzjoni kollha dwar il-bidliet fil-leġislazzjoni tagħhom li jistgħu jolqtu l-implimentazzjoni ta’ din id-Deċiżjoni.
      2.   Għall-finijiet ta’ din id-Deċiżjoni, l-awtoritajiet u l-istituzzjonijiet tal-Istati Membri u tat-Turkija għandhom joffru lil xulxin l-aħjar għajnuna li jistgħu u għandhom jaġixxu daqslikieku qegħdin jimplimentaw il-leġislazzjoni tagħhom stess. Bħala regola, l-għajnuna amministrattiva mogħtija minn dawk l-awtoritajiet u l-istituzzjonijiet għandha tkun mingħajr ħlas. Madankollu, l-awtoritajiet kompetenti tal-Istati Membri u tat-Turkija jistgħu jaqblu li ċerti spejjeż jitħallsu lura.
      3.   L-awtoritajiet u l-istituzzjonijiet tal-Istati Membri u tat-Turkija jistgħu, għall-finijiet ta’ din id-Deċiżjoni, jikkomunikaw direttament ma’ xulxin u mal-persuni involuti jew mar-rappreżentanti tagħhom.
      4.   L-istituzzjonijiet u l-persuni koperti minn din id-Deċiżjoni għandhom id-dmir ta’ informazzjoni u kooperazzjoni reċiproċi sabiex tkun żgurata l-implimentazzjoni korretta ta’ din id-Deċiżjoni.
      5.   Il-persuni koperti minn din id-Deċiżjoni għandhom jinfurmaw lill-istituzzjonijiet tal-Istat Membru kompetenti jew tat-Turkija, fejn dan tal-aħħar huwa l-Istat kompetenti, u tal-Istat Membru ta’ residenza jew tat-Turkija, fejn dan tal-aħħar huwa l-Istat ta’ residenza, mill-aktar fis possibbli dwar kwalunkwe bidla fis-sitwazzjoni personali jew familjari tagħhom li taffettwa d-dritt tagħhom għall-benefiċċji skont din id-Deċiżjoni.
      6.   In-nuqqas ta’ rispett lejn l-obbligu ta’ informazzjoni stipulat fil-paragrafu 5 jista’ jirriżulta fl-applikazzjoni ta’ miżuri proporzjonati b’konformità mal-liġi nazzjonali. Madankollu, dawn il-miżuri għandhom ikunu ekwivalenti għal dawk applikabbli għal sitwazzjonijiet simili skont il-liġi nazzjonali, u ma għandhomx jagħmluha impossibbli jew diffiċli żżejjed fil-prattika għal dawk li japplikaw li jeżerċitaw id-drittijiet konferiti lilhom b’din id-Deċiżjoni.
      7.   L-Istati Membri u t-Turkija jistgħu jipprevedu dispożizzjonijiet nazzjonali li jistabbilixxu l-kondizzjonijiet għall-verifika tad-dritt għall-benefiċċji sabiex jitqies il-fatt li l-benefiċjarji jabitaw jew jirresjedu barra t-territorju tal-Istat fejn tinsab l-istituzzjoni debitriċi. Tali dispożizzjonijiet għandhom ikunu proporzjonati, ħielsa minn kwalunkwe diskriminazzjoni bbażata fuq iċ-ċittadinanza u għandhom ikunu skont il-prinċipji stabbiliti f’din id-Deċiżjoni. Tali dispożizzjonijiet għandhom jiġu notifikati lill-Kunsill ta’ Assoċjazzjoni.
      Artikolu 6
      Kontrolli amministrattivi u eżamijiet mediċi
      1.   Dan l-Artikolu għandu japplika għall-persuni msemmija fl-Artikolu 2, li jirċievu benefiċċji esportabbli, kif imsemmija fl-Artikolu 1(1)(i), kif ukoll għall-istituzzjonijiet responsabbli għall-implimentazzjoni ta’ din id-Deċiżjoni.
      2.   Fejn benefiċjarju jew applikant għall-benefiċċji, jew membru tal-familja ta’ dik il-persuna, jabita jew jirresjedi fit-territorju ta’ Stat Membru meta l-istituzzjoni debitriċi tkun qiegħda fit-Turkija, jew jabita jew jirrisjedi fit-territorju tat-Turkija meta l-istituzzjoni debitriċi tkun qiegħda fi Stat Membru, l-eżami mediku għandu jsir, fuq it-talba ta’ dik l-istituzzjoni, mill-istituzzjoni tal-post ta’ abitazzjoni jew ta’ residenza tal-benefiċjarju, skont il-proċeduri stabbiliti mil-leġislazzjoni applikata minn dik l-istituzzjoni.
      L-istituzzjoni debitriċi għandha tinforma lill-istituzzjoni tal-post ta’ abitazzjoni jew ta’ residenza dwar kwalunkwe ħtieġa speċjali li għandha tiġi segwita u, jekk meħtieġ, bil-punti li jridu jiġu koperti mill-eżami mediku.
      L-istituzzjoni tal-post ta’ abitazzjoni jew ta’ residenza għandha tgħaddi rapport lill-istituzzjoni debitriċi li tkun talbet l-eżami mediku.
      L-istituzzjoni debitriċi għandha żżomm id-dritt li teżamina lill-benefiċjarju minn tabib tal-għażla tagħha, jew fit-territorju fejn il-benefiċjarju jew l-applikant ta’ benefiċċji jabita jew jirresjedi jew fil-pajjiż fejn tinsab l-istituzzjoni debitriċi. Madankollu, il-benefiċjarju jista’ jintalab li jirritorna fl-Istat Membru tal-istituzzjoni debitriċi biss meta huwa jew hija j/tista’ jagħmel il-vjaġġ mingħajr ma dan ikun ta’ dannu għal saħħtu/saħħitha u meta l-ispiża tal-vjaġġ u tal-akkomodazzjoni titħallas mill-istituzzjoni debitriċi.
      3.   Fejn benefiċjarju jew applikant għall-benefiċċji, jew membru tal-familja ta’ dik il-persuna, jabita jew jirresjedi fit-territorju ta’ Stat Membru meta l-istituzzjoni debitriċi tkun tinsab fit-Turkija, jew jabita jew jirrisjedi fit-Turkija meta l-istituzzjoni debitriċi tkun tinsab fi Stat Membru, il-kontroll amministrattiv għandu jsir, fuq it-talba tal-istituzzjoni debitriċi, mill-istituzzjoni tal-post ta’ abitazzjoni jew ta’ residenza tal-benefiċjarju.
      L-istituzzjoni tal-post ta’ abitazzjoni jew ta’ residenza għandha tressaq rapport lill-istituzzjoni debitriċi li talbet il-kontroll amministrattiv.
      L-istituzzjoni debitriċi żżomm id-dritt li tinkariga professjonist biex jeżamina s-sitwazzjoni tal-benefiċjarju. Madankollu, il-benefiċjarju jista’ jintalab li jirritorna fl-Istat Membru tal-istituzzjoni debitriċi biss meta huwa jew hija j/tista’ jagħmel il-vjaġġ mingħajr ma dan ikun ta’ dannu għal saħħtu/saħħitha u meta l-ispiża tal-vjaġġ u tal-akkomodazzjoni titħallas mill-istituzzjoni debitriċi.
      4.   Stat Membru wieħed jew aktar u t-Turkija jistgħu jaqblu fuq id-dispożizzjonijiet amministrattivi, wara li jkunu infurmaw b’dan lill-Kunsill ta’ Assoċjazzjoni.
      5.   Bħala eċċezzjoni għall-prinċipju ta’ għajnuna amministrattiva reċiproka mingħajr ħlas stabbilit fl-Artikolu 5(2) ta’ din id-Deċiżjoni, l-ammont effettiv tal-ispejjeż tal-kontrolli msemmija fil-paragrafi 2 u 3 ta’ dan l-Artikolu għandu jitħallas lura lill-istituzzjoni li ntalbet twettaqhom mill-istituzzjoni debitriċi li talbithom.
      Artikolu 7
      Applikazzjoni tal-Artikolu 25 tal-Ftehim
      L-Artikolu 25 tal-Ftehim għandu japplika fil-każ li kwalunkwe waħda mill-Partijiet tqis li l-Parti l-oħra ma kkonformatx mal-obbligi stabbiliti fl-Artikoli 5 u 6.
      Artikolu 8
      Dispożizzjonijiet speċjali għall-applikazzjoni tal-leġislazzjoni tat-Turkija
      Il-Kunsill ta’ Assoċjazzjoni jista’, jekk meħtieġ, jistipula dispożizzjonijiet speċjali għall-applikazzjoni tal-leġislazzjoni tat-Turkija fl-Anness II għal din id-Deċiżjoni.
      Artikolu 9
      Proċeduri amministrattivi li jinsabu fil- ftehimiet bilaterali eżistenti
      Il-proċeduri amministrattivi li jinsabu fil-ftehimiet bilaterali eżistenti bejn Stat Membru u t-Turkija jistgħu jkomplu japplikaw b’kondizzjoni li dawk il-proċeduri ma jaffettwawx b’mod negattiv id-drittijiet jew l-obbligi tal-persuni kkonċernati, kif stipulat f’din id-Deċiżjoni.
      Artikolu 10
      Ftehimiet li jissupplimentaw il-proċeduri amministrattivi għall-implimentazzjoni ta’ din id-Deċiżjoni
      Stat Membru wieħed jew aktar u t-Turkija jistgħu jikkonkludu ftehimiet maħsuba biex jissupplimentaw il-proċeduri amministrattivi għall-implimentazzjoni ta’ din id-Deċiżjoni, partikolarment fir-rigward tal-prevenzjoni u tal-ġlieda kontra l-frodi u l-iżbalji.
      PARTI IV

         DISPOŻIZZJONIJIET TRANSITORJI U FINALI

      Artikolu 11
      Dispożizzjonijiet transitorji
      1.   L-ebda dritt ma jista’ jinkiseb skont din id-Deċiżjoni għall-perijodu qabel id-data tad-dħul fis-seħħ tagħha.
      2.   Soġġett għall-paragrafu 1, għandu jinkiseb dritt skont din id-Deċiżjoni anki jekk dan jirreferi għal kontinġenza li tqum qabel id-data tad-dħul fis-seħħ tagħha.
      3.   Kull benefiċċju li ma ngħatax jew li ġie sospiż minħabba raġuni ta’ nazzjonalità jew post ta’ residenza tal-persuna kkonċernata għandu, fuq talba ta’ dik il-persuna, jingħata jew jitkompla b’effett mid-data tad-dħul fis-seħħ ta’ din id-Deċiżjoni, sakemm id-drittijiet li wasslu għall-benefiċċji li ngħataw qabel ma rriżultawx fi ħlas ta’ somma waħda f’daqqa.
      4.   Jekk talba, kif imsemmi fil-paragrafu 3, titressaq fi żmien sentejn mid-data tad-dħul fis-seħħ ta’ din id-Deċiżjoni, id-drittijiet miksuba b’konformità ma’ din id-Deċiżjoni għandu jkollhom effett minn dik id-data, u l-leġislazzjoni ta’ kwalunkwe Stat Membru jew tat-Turkija dwar ir-rinunzja jew il-limitazzjoni tad-drittijiet ma tistax tkun invokata kontra l-persuni kkonċernati.
      5.   Jekk talba, kif imsemmi fil-paragrafu 3, titressaq wara li jiskadi l-perijodu ta’ sentejn imsemmi fil-paragrafu 4, id-drittijiet li ma jkunux intilfu jew li ma jkunux miżmuma biż-żmien għandu jkollhom effett mid-data li fiha tkun saret it-talba, soġġett għal kwalunkwe dispożizzjoni aktar favorevoli skont il-leġislazzjoni ta’ kwalunkwe Stat Membru jew tat-Turkija.
      6.   Id-drittijiet ta’ persuna li tingħata pensjoni jew benefiċċju speċjali fi flus kontanti mhux kontributorji minn Stat Membru qabel id-data tad-dħul fis-seħħ ta’ din id-Deċiżjoni u bħala riżultat tal-effett dirett tal-Artikolu 6(1) tad-Deċiżjoni Nru 3/80, ma għandhomx ikunu limitati jew mitlufa bħala riżultat ta’ din id-Deċiżjoni.
      Artikolu 12
      Annessi għal din id-Deċiżjoni
      L-Annessi għal din id-Deċiżjoni jikkostitwixxu parti integrali minnha.
      Artikolu 13
      Revoka
      Id-Deċiżjoni Nru 3/80 għandha titħassar mid-data tad-dħul fis-seħħ ta’ din id-Deċiżjoni.
      Artikolu 14
      Dħul fis-seħħ
      Din id-Deċiżjoni għandha tidħol fis-seħħ fil-jum ta’ wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

         Magħmul fi …, …

               Għall-Kunsill ta’ Assoċjazzjoni

               Il-President

         (1)  ĠU 217, 29.12.1964, p. 3687.

         (2)  ĠU L 293, 29.12.1972, p. 3.

         (3)  ĠU C 110, 25.4.1983, p. 60.

         (4)  ĠU L 344, 29.12.2010, p. 1.

         (5)  ĠU L 166, 30.4.2004, p. 1.

         (6)  ĠU L 284, 30.10.2009, p. 1.

         ANNESS I

            LISTA TA’ BENEFIĊĊJI SPEĊJALI FI FLUS KONTANTI MHUX KONTRIBUTORJI TAT-TURKIJA

         ANNESS II

            DISPOŻIZZJONIJIET SPEĊJALI GĦALL-APPLIKAZZJONI TAL-LEĠISLAZZJONI TAT-TURKIJA


title: Id-Deċiżjoni tal-Kunsill tat-28 ta' Settembru 1987 dwar il-konklużjoni ta' Protokoll Miżjud mal-Ftehim ta' Koperazzjoni bejn il-Komunità Ekonomika Ewropea u r-Repubblika tat-Tuneżija

text:
Avviż Legali Importanti

|

31987D0514

Official Journal L 297 , 21/10/1987 P. 0035 - 0035 Finnish special edition: Chapter 11 Volume 13 P. 0070  Swedish special edition: Chapter 11 Volume 13 P. 0070

		Id-Deċiżjoni tal-Kunsilltat-28 ta' Settembru 1987dwar il-konklużjoni ta' Protokoll Miżjud mal-Ftehim ta' Koperazzjoni bejn il-Komunità Ekonomika Ewropea u r-Repubblika tat-Tuneżija(87/514/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 238 tiegħu,Wara li kkunsidra r-rakkomandazzjoni mill-Kummissjoni [1]Wara li kkunsidra l-kunsens tal-Parlament Ewropew [2],Billi l-Protokoll Miżjud mal-ftehim tal-Koperazzjoni bejn il-Komunità Ekonomika Ewropea u r-Repubblika tat-Tuneżija [3], iffirmat f'Tuneż fil-25 ta' April 1976, għandu jkun approvat,IDDEĊIEDA DAN LI ĠEJ:Artikolu 1Il-Protokoll Miżjud mal-Ftehim ta' Koperazzjoni bejn il-Komunità Ekonomika Ewropea u ir-Repubblika tat-Tuneżija hu hawnhekk approvat f'isem il-Komunità.It-test tal-Protokoll huwa anness ma’ din id-Deċiżjoni.Artikolu 2Il-President tal-Kunsill għandu jagħti n-notifikazzjoni prevvista fl-Artikolu 8 ta' dan il-Protokoll [4].Artikolu 3Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussell, fit-28 ta' Settembru 1987.F'isem il-KunsillIl-PresidentB. Haarder[1] ĠU C 104, tal-21.4.1987, pġ. 23.[2] Qbil mogħti fis-16 ta' Settembru 1987 (għadu mhux pubblikat fil-Ġurnal Uffiċjali).[3] ĠU L 265, tas-27.9.1978, pġ. 2.[4] Id-data tad-dħul fis-seħħ tal-Protokoll għandha tkun ippubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill--------------------------------------------------


title: Deċiżjoni tal-Kunsill (PESK) 2015/2008 tal-10 ta' Novembru 2015 li temenda d-Deċiżjoni 2010/452/PESK dwar il-Missjoni ta' Monitoraġġ tal-Unjoni Ewropea fil-Ġeorġja, EUMM Georgia

text:
               11.11.2015

               MT

               Il-Ġurnal Uffiċjali tal-Unjoni Ewropea

               L 294/69

         DEĊIŻJONI TAL-KUNSILL (PESK) 2015/2008
   tal-10 ta' Novembru 2015
   li temenda d-Deċiżjoni 2010/452/PESK dwar il-Missjoni ta' Monitoraġġ tal-Unjoni Ewropea fil-Ġeorġja, EUMM Georgia
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, u l-Artikoli 42(4) u 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-12 ta' Awwissu 2010, il-Kunsill adotta d-Deċiżjoni 2010/452/PESK (1), li estendiet il-Missjoni ta' Monitoraġġ tal-Unjoni Ewropea fil-Ġeorġja (“EUMM Georgia” jew il-“Missjoni”), stabbilita bl-Azzjoni Konġunta tal-Kunsill 2008/736/PESK (2).

               (2)

               Fis-16 ta' Diċembru 2014, il-Kunsill adotta d-Deċiżjoni 2014/915/PESK (3) li temenda d-Deċiżjoni 2010/452/PESK, li estendiet il-Missjoni sal-14 ta' Diċembru 2016 u pprovdiet ammont ta' referenza finanzjarja sal-14 ta' Diċembru 2015.

               (3)

               Għandu jiġi pprovdut ammont ta' referenza finanzjarja ġdid li jkopri l-perijodu mill-15 ta' Diċembru 2015 sal-14 ta' Diċembru 2016.

               (4)

               Id-Deċiżjoni 2010/452/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/452/PESK hija emendata kif ġej:

               (1)

               fl-Artikolu 14(1), jiżdied is-subparagrafu li ġej:
               “L-ammont ta' referenza finanzjarja maħsub biex ikopri n-nefqa marbuta mal-Missjoni bejn il-15 ta' Diċembru 2015 u l-14 ta' Diċembru 2016 għandu jkun ta' EUR 17 640 000.”;

               (2)

               fl-Artikolu 14, il-paragrafi 2 u 3 huma sostitwiti bil-paragrafu li ġej:
               “2.   In-nefqa kollha għandha tkun amministrata skont ir-regoli u l-proċeduri applikabbli għall-baġit ġenerali tal-Unjoni. Il-parteċipazzjoni ta' persuni fiżiċi u ġuridiċi fl-għoti ta' kuntratti ta' akkwist minn EUMM Georgia għandha tkun miftuħa mingħajr limitazzjonijiet. Barra minn hekk, m'għandha tapplika l-ebda regola ta' oriġini għall-prodotti mixtrija minn EUMM Georgia.”.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-15 ta' Diċembru 2015.

      Magħmul fi Brussell, l-10 ta' Novembru 2015.

            Għall-Kunsill

            Il-President

         P. GRAMEGNA

      (1)  Deċiżjoni tal-Kunsill 2010/452/PESK tat-12 ta' Awwissu 2010 dwar il-Missjoni ta' Monitoraġġ tal-Unjoni Ewropea fil-Ġeorġja, EUMM Georgia (ĠU L 213, 13.8.2010, p. 43).

      (2)  Azzjoni Konġunta tal-Kunsill 2008/736/PESK tal-15 ta' Settembru 2008 dwar il-Missjoni ta' Monitoraġġ tal-Unjoni Ewropea fil-Ġeorġja, EUMM Georgia (ĠU L 248, 17.9.2008, p. 26).

      (3)  Deċiżjoni tal-Kunsill 2014/915/PESK tas-16 ta' Diċembru 2014 li temenda d-Deċiżjoni 2010/452/PESK dwar il-Missjoni ta' Monitoraġġ tal-Unjoni Ewropea fil-Ġeorġja, EUMM Georgia (ĠU L 360, 17.12.2014, p. 56).


title: 2014/347/UE: Deċiżjoni tal-Kunsill tal- 20 ta' Frar 2014 dwar il-konklużjoni ta' Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Armenja, min-naħa l-oħra, dwar Ftehim Qafas bejn l-Unjoni Ewropea u r-Repubblika tal-Armenja dwar il-prinċipji ġenerali għall-parteċipazzjoni tar-Repubblika tal-Armenja fil-programmi tal-Unjoni

text:
               13.6.2014

               MT

               Il-Ġurnal Uffiċjali tal-Unjoni Ewropea

               L 174/1

         DEĊIŻJONI TAL-KUNSILL
   tal-20 ta' Frar 2014
   dwar il-konklużjoni ta' Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Armenja, min-naħa l-oħra, dwar Ftehim Qafas bejn l-Unjoni Ewropea u r-Repubblika tal-Armenja dwar il-prinċipji ġenerali għall-parteċipazzjoni tar-Repubblika tal-Armenja fil-programmi tal-Unjoni

      (2014/347/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikoli 114, 168, 169 u 172, l-Artikolu 173(3), u l-Artikoli 188 u 192, flimkien mal-Artikolu 218(6)(a) tiegħu,
   Wara li kkunsidra l-proposta li saret mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               F'konformità mad-Deċiżjoni tal-Kunsill 2012/777/UE (1), il-Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Armenja, min-naħa l-oħra, dwar Ftehim Qafas bejn l-Unjoni Ewropea u r-Repubblika tal-Armenja dwar il-prinċipji ġenerali għall-parteċipazzjoni tar-Repubblika tal-Armenja fil-programmi tal-Unjoni (2) (“il-Protokoll”) ġie ffirmat f'isem l-Unjoni fis-17 ta' Diċembru 2012.

               (2)

               Il-Protokoll għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Protokoll għall-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Armenja, min-naħa l-oħra, dwar Ftehim Qafas bejn l-Unjoni Ewropea u r-Repubblika tal-Armenja dwar il-prinċipji ġenerali għall-parteċipazzjoni tar-Repubblika tal-Armenja fil-programmi tal-Unjoni permezz ta' dan qiegħed jiġi approvat f'isem l-Unjoni.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 10 tal-Protokoll (3).
   Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-20 ta' Frar 2014.

            Għall-Kunsill

            Il-President

         K. HATZIDAKIS

      (1)  ĠU L 340, 13.12.2012, p. 26.

      (2)  Ara l-paġna 3 ta' dan il-Ġurnal Uffiċjali.

      (3)  Id-data tad-dħul fis-seħħ tal-Protokoll se tkun ippubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: 2011/53/UE: Deċiżjoni tal-Kunsill tat- 18 ta’ Jannar 2011 dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt għall-Agrikoltura stabbilit permezz tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli, fir-rigward tal-adattament tal-Anness 3 għall-Ftehim

text:
               28.1.2011

               MT

               Il-Ġurnal Uffiċjali tal-Unjoni Ewropea

               L 25/5

         DEĊIŻJONI TAL-KUNSILL
   tat-18 ta’ Jannar 2011
   dwar il-pożizzjoni li għandha tittieħed mill-Unjoni Ewropea fi ħdan il-Kumitat Konġunt għall-Agrikoltura stabbilit permezz tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli, fir-rigward tal-adattament tal-Anness 3 għall-Ftehim
   (2011/53/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 207(4) l-ewwel subparagrafu, flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli (1) (minn hawn ’il quddiem imsejjaħ “il-Ftehim”) daħal fis-seħħ fl-1 ta’ Ġunju 2002.

               (2)

               L-Artikolu 6 tal-Ftehim jistabbilixxi Kumitat Konġunt għall-Agrikoltura li jkun responsabbli mill-amministrazzjoni tal-Ftehim u biex jiżgura li dan jiffunzjona sew.

               (3)

               L-Artikolu 11 tal-Ftehim jipprevedi li l-Kumitat Konġunt għall-Agrikoltura jista’ jiddeċiedi li jemenda l-Annessi għall-Ftehim.

               (4)

               Sabiex titqies il-liberalizzazzjoni sħiħa fil-kummerċ bilaterali fil-ġobnijiet, b’effett mill-1 ta’ Ġunju 2007 u l-protezzjoni tal-indikazzjonijiet ġeografiċi, li għandhom jiġu previsti fl-Anness 12 ġdid għall-Ftehim, li jitlob għall-konsistenza fl-ispeċifikazzjonijiet b’mod partikolari dawk tal-ġobnijiet, l-adattamenti neċessarji tal-Anness 3 għall-Ftehim għandhom isiru.

               (5)

               L-ewwel subparagrafu tal-Artikolu 5(2) tad-Deċiżjoni Nru 2002/309/KE, Euratom tal-Kunsill u tal-Kummissjoni fir-rigward tal-Ftehim dwar Kooperazzjoni Xjentifika u Teknoloġika, tal-4 ta’ April 2002 dwar il-konklużjoni ta’ seba’ Ftehim mal-Konfederazzjoni Svizzera (2) jipprevedi li l-pożizzjoni tal-Unjoni Ewropea fi ħdan il-Kumitat Konġunt għall-Agrikoltura għandha tiġi adottata mill-Kunsill fuq proposta tal-Kummissjoni.

               (6)

               Għalhekk, l-Unjoni għandha tieħu l-pożizzjoni stabbilita fl-abbozz ta’ Deċiżjoni mehmuża fi ħdan il-Kumitat Konġunt għall-Agrikoltura,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed mill-Unjoni Ewropea fi ħdan il-Kumitat Konġunt għall-Agrikoltura stabbilit permezz tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli, fir-rigward tal-adattamenti tal-Ftehim f’dak li jikkonċerna l-kummerċ bilaterali fi prodotti li jidħlu taħt l-intestatura 0406 tas-Sistema Armonizzata biex ikun jista’ jitqies il-kummerċ kompletament liberalizzat fis-settur, għandha tkun ibbażata fuq l-abbozz tad-Deċiżjoni tal-Kumitat Konġunt għall-Agrikoltura anness ma’ din id-Deċiżjoni.
   Artikolu 2
   Id-Deċiżjoni tal-Kumitat Konġunt għall-Agrikoltura għandha tiġi ppubblikata f’Il-Ġurnal Uffiċjali tal-Unjoni Ewropea mingħajr dewmien wara l-adozzjoni tagħha.
   Artikolu 3
   Din id-Deiċżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-18 ta’ Jannar 2011.

            Għall-Kunsill

            Il-President

         MATOLCSY Gy.

      (1)  ĠU L 114, 30.4.2002, p. 132.

      (2)  ĠU L 114, 30.4.2002, p. 1.

      Abbozz ta’
      DEĊIŻJONI Nru …/2010 TAL-KUMITAT KONĠUNT GĦALL-AGRIKOLTURA
      stabbilit permezz tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli
      ta’…
      dwar l-emendar tal-Anness 3 għall-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli
      IL-KUMITAT KONĠUNT GĦALL-AGRIKOLTURA,
      Wara li kkunsidra l-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli (1), minn hawn 'il quddiem imsejjaħ “il-Ftehim”, u b’mod partikolari l-Artikolu 11 tiegħu,
      Billi:

                  (1)

                  Il-Ftehim daħal fis-seħħ fl-1 ta’ Ġunju 2002.

                  (2)

                  L-Anness 3 għall-Ftehim jipprevedi konċessjonijiet fir-rigward tal-ġobnijiet, b’mod partikolari għal-liberalizzazzjoni gradwali tal-kummerċ f’ġobnijiet matul perjodu ta’ ħames snin wara d-dħul fis-seħħ tal-Ftehim.

                  (3)

                  L-Unjoni Ewropea u l-Konfederazzjoni Svizzera qablu li jdaħħlu fil-Ftehim Anness 12 ġdid dwar il-protezzjoni tad-denominazzjonijiet tal-oriġini u l-indikazzjonijiet ġeografiċi għall-prodotti agrikoli u tal-ikel, li jitlob għal konsistenza fl-ispeċifikazzjonijiet, b’mod partikolari dawk tal-ġobnijiet.

                  (4)

                  B’konsegwenza ta’ dan, l-Anness 3 jeħtieġ li jiġi rivedut sabiex iqis kemm il-liberalizzazzjoni kompluta fil-kummerċ bilaterali fil-ġobnijiet, b’effett mill-1 ta’ Ġunju 2007, kif ukoll ukoll il-protezzjoni tal-indikazzjonijiet ġeografiċi, li ser ikunu previsti f'Anness 12 ġdid,

            ADOTTA DIN ID-DEĊIŻJONI:
      Artikolu 1
      L-Anness 3 għall-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli u l-appendiċi tiegħu, għandu jiġi sostitwit bit-testi fl-Anness għal din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum wara l-adozzjoni tagħha mill-Kumitat Konġunt.

         Magħmul fi …,

               Għall-Kumitat Konġunt għall-Agrikoltura

               Il-President u l-Kap taSvizzera

               Il-Kap tad-Delegazzjoni tal-UE

               Is-Segretarju tal-Kumitat

         (1)  ĠU L 114, 30.4.2002, p. 132.

         ANNESS

               “ANNESS 3

                           1.

                           Il-kummerċ bilaterali fil-prodotti kollha li jidħlu taħt l-intestatura 0406 tas-Sistema Armonizzata huwa liberalizzat kompletament b’effett mill-1 ta’ Ġunju 2007 billi tneħħew it-tariffi u l-kwoti kollha.

                           2.

                           L-Unjoni Ewropea m’għandhiex tapplika rifużjonijiet tal-esportazzjoni għal ġobnijiet esportati lejn l-Isvizzera. L-Isvizzera m’għandhiex tapplika sussidji tal-esportazzjoni (1) għal ġobnijiet esportati lejn l-Unjoni Ewopea.

                           3.

                           Il-prodotti kollha li jidħlu fil-kodiċi NM 0406 li joriġinaw fl-Unjoni Ewropea jew fl-Isvizzera u li jsir kummerċ fihom bejn dawk iż-żewġ Partijiet huma eżentati mill-preżentazzjoni ta’ liċenzja tal-importazzjoni.

                           4.

                           L-Unjoni Ewropea u l-Isvizzera għandhom jiżguraw li l-benefiċċji mogħtija reċiprokament ma jiġux ippreġudikati minn miżuri oħrajn li jaffettwaw l-importazzjonijiet u l-esportazzjonijiet.

                           5.

                           Jekk l-iżvilupp tal-prezzijiet u/jew l-importazzjonijiet jirriżulta f’disturb fis-suq ta’ kwalunkwe Parti, għandhom jinbdew konsultazzjonijiet kemm jista’ jkun malajr fi ħdan il-Kumitat stabbilit taħt l-Artikolu 6 tal-Ftehim fuq talba ta’ kwalunkwe Parti bil-ħsieb li jinstabu s-soluzzjonijiet xierqa. F’din il-konnessjoni, il-Partijiet b’dan jaqblu li jiskambjaw informazzjoni perjodikament dwar il-prezzijiet u kwalunkwe informazzjoni oħra rilevanti dwar is-suq ta’ ġobnijiet prodotti lokalment u impurtati.

            (1)  L-ammonti bażiċi li fuqhom ġiet ibbażata l-eliminazzjoni tas-sussidji tal-esportazzjoni ġew ikkalkulati bi ftehim komuni bejn il-Partijiet abbażi tad-differenza bejn il-prezzijiet istituzzjonali għall-ħalib li probabbilment ikunu fis-seħħ meta jidħol fis-seħħ il-Ftehim, u ammont addizzjonali għall-ħalib ipproċessat biex isir ġobon, miksub abbażi tal-kwantità ta’ ħalib meħtieġa għall-manifattura tal-ġobnijiet ikkonċernati, u titnaqqas (ħlief fil-każ ta’ ġobnijiet suġġetti għal kwoti) ir-riduzzjoni tad-dazju doganali applikat mill-Komunità.”


title: 2009/125/KE: Deċiżjoni tal-Kummissjoni tat- 12 ta' Frar 2009 li tikkonċerna kontribuzzjoni finanzjarja mill-Komunità għall-Kontroll tal-Pesta tan-nagħaġ u l-mogħoż fil-Marokk

text:
               13.2.2009

               MT

               Il-Ġurnal Uffiċjali tal-Unjoni Ewropea

               L 42/20

         DEĊIŻJONI TAL-KUMMISSJONI
   tat-12 ta' Frar 2009
   li tikkonċerna kontribuzzjoni finanzjarja mill-Komunità għall-Kontroll tal-Pesta tan-nagħaġ u l-mogħoż fil-Marokk
   (2009/125/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (1), u b’mod partikolari l-Artikolu 8 tagħha,
   Billi:

               (1)

               Skont id-Deċiżjoni 90/424/KEE, il-Komunità tista’ tagħti s-sostenn tagħha biex tikkontrolla l-miżuri kontra marda minn pajjiż terz, jekk l-okkorrenza jew l-iżvilupp ta’ marda bħal din fil-pajjiż terz tista’ tikkostitwixxi periklu għall-Komunità.

               (2)

               Il-Pesta tan-nagħaġ u l-mogħoż (magħrufa wkoll bl-isem Franċiż Peste des Petits Ruminants (PPR)) hija marda ferm infettiva u kontaġjuża ta’ bhejjem żgħar li jixtarru simili ħafna tal-Pesta tal-Ifrat (Rinderpest). Matul l-aħħar għaxar snin din il-marda wriet tendenza ċara ħafna li tinxtered, kemm fl-Afrika kif ukoll fl-Ażja.

               (3)

               Il-Marokk għarraf lill-Kummissjoni li l-Pesta tan-nagħaġ u l-mogħoż ġiet osservata fit-territorju tiegħu u nxterdet b’mod estensiv fi żmien qasir ħafna. Ir-razza tal-virus osservata dan l-aħħar fil-Marokk hija ta’ tip li sa issa ma kinitx tinsab fl-Afrika.

               (4)

               Il-Pesta tan-nagħaġ u l-mogħoż tista’ tiġi kkontrollata permezz ta’ tilqim, u hemm vaċċin disponibbli li se jħares kontra s-serotipi kollha u li jagħti ħarsien fit-tul kontra l-marda.

               (5)

               L-awtoritajiet fil-Marokk ħejjew strateġija ta’ tilqim. Huma bagħtu l-istrateġija lill-Kummissjoni u talbu sostenn finanzjarju tal-Komunità.

               (6)

               It-tixrid tal-Pesta tan-nagħaġ u l-mogħoż lejn il-Komunità ma jistax jiġi dejjem evitat permezz tal-miżuri fis-seħħ fil-fruntieri tal-Komunità, filwaqt li tifqigħa ta’ din il-marda fil-Komunità jkollha konsegwenzi serji ħafna u għaldaqstant għandha tiġi evitata. Għal din ir-raġuni huwa xieraq li l-Marokk jiġi appoġġjat fl-isforzi tiegħu biex jikkontrolla l-marda, iżommha milli ssir endemika f’dan il-pajjiż u biex il-vaċċini jkunu disponibbli għall-Marokk għall-kampanja ta’ tilqim kontra l-Pesta tan-nagħaġ u l-mogħoż. Għandu jkun speċifikat l-ammont massimu ta’ din il-kontribuzzjoni.

               (7)

               Minħabba l-urġenza tas-sitwazzjoni, il-miżuri stipulati f’din id-Deċiżjoni għandhom preferibbilment jitlestew sa mhux aktar tard mill-31 ta’ Mejju 2009.

               (8)

               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali.

         IDDEĊIDIET KIF ĠEJ:
   Artikolu 1
   1.   Il-Kummissjoni għandha tipprovdi lill-awtoritajiet Marokkini b’vaċċini kontra l-Pesta tan-nagħaġ u l-mogħoż, għal użu fil-kampanja ta’ tilqim li għaddejja fil-Marokk kontra din il-marda.
   2.   Il-miżuri msemmija fil-paragrafu 1 għandhom jitwettqu mill-Kummissjoni b’kooperazzjoni mal-awtoritajiet fil-Marokk. Il-vaċċini li jridu jingħataw lill-awtoritajiet Marokkini għandhom jintużaw għall-istrateġija ta’ tilqim kontra l-Pesta tan-nagħaġ u l-mogħoż li għandha titwettaq fl-2009 fil-Marokk.
   Artikolu 2
   1.   Il-Kummissjoni għandha ġġorr l-ispejjeż kollha tal-miżuri msemmija fl-Artikolu 1(1) li ma għandhomx jaqbżu ammont massimu ta’ EUR 1 500 000.
   2.   Il-Kummissjoni għandha tikkonkludi kuntratt tal-akkwist (kuntratt ta’ forniment) dwar il-miżuri stipulati fil-paragrafu 1 permezz tal-proċedura xierqa ta’ sejħa għall-offerti, li għaliha l-proċedura għandha tiġi mnedija sal-31 ta’ Mejju 2009.
   3.   Id-Direttur Ġenerali tad-Direttorat Ġenerali għas-Saħħa u l-Protezzjoni tal-Konsumatur hu hawnhekk awtorizzat li jiffirma l-kuntratt stipulat fil-paragrafu 2 f’isem il-Kummissjoni.
   Artikolu 3
   Il-kontribuzzjonijiet finanzjarji stipulati fl-Artikoli 1 u 2 għandhom ikunu ffinanzjati permezz tal-linja tal-baġit 17 04 02 01 tal-baġit tal-Komunitajiet Ewropej għall-2009.

      Magħmula fi Brussell, 12 ta’ Frar 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 224, 18.8.1990, p. 19.


title: 2008/659/KE: Deċiżjoni tal-Kunsill ta’ l- 24 ta' Lulju 2008 li taħtar membru supplenti Spanjol tal-Kumitat tar-Reġjuni

text:
               12.8.2008

               MT

               Il-Ġurnal Uffiċjali ta’ l-Unjoni Ewropea

               L 215/5

         DEĊIŻJONI TAL-KUNSILL
   ta’ l-24 ta' Lulju 2008
   li taħtar membru supplenti Spanjol tal-Kumitat tar-Reġjuni
   (2008/659/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Spanjol,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Post ta’ membru supplenti fil-Kumitat tar-Reġjuni sar battal wara l-mewt tas-Sur José Félix GARCÍA CALLEJA,

         IDDEĊIEDA:
   Artikolu 1
   Huwa maħtur membru tal-Kumitat tar-Reġjuni għall-bqija tal-mandat, jiġifieri sal-25 ta’ Jannar 2010:
   Is-Sur Alberto GARCÍA CERVIÑO, Director General de Asuntos Europeos y Cooperación al Desarrollo.
   Artikolu 2
   Din id-Deċiżjoni għandha ssir effettiva fil-jum ta’ l-adozzjoni tagħha.

      Magħmula fi Brussell, 24 ta’ Lulju 2008.

            Għall-Kunsill

            Il-President

         B. HORTEFEUX

      (1)  ĠU L 56, 25.2.2006, p. 75.


title: Deċiżjoni (UE) 2016/1465 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel (li qabel kienet tissejjaħ l-Aġenzija Eżekuttiva tal-Konsumaturi, is-Saħħa u l-Ikel) għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/124

         DEĊIŻJONI (UE) 2016/1465 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel (li qabel kienet tissejjaħ l-Aġenzija Eżekuttiva tal-Konsumaturi, is-Saħħa u l-Ikel) għas-sena finanzjarja 2014
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2014 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2014 (COM(2015) 377 — C8-0199/2015) (2),

               —

               wara li kkunsidra l-kontijiet annwali finali tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel (li qabel kienet tissejjaħ l-Aġenzija Eżekuttiva tal-Konsumaturi, is-Saħħa u l-Ikel) għas-sena finanzjarja 2014 (3),

               —

               wara li kkunsidra r-rapport tal-Kummissjoni dwar is-segwitu għall-kwittanza għas-sena finanzjarja 2013 (COM(2015) 505) u d-dokumenti ta’ ħidma tas-servizzi tal-Kummissjoni li jakkumpanjawh (SWD(2015) 194, SWD(2015) 195),

               —

               wara li kkunsidra r-rapport annwali tal-Kummissjoni lill-awtorità ta’ kwittanza dwar awditi interni mwettqa fl-2014 (COM(2015) 441), u d-dokument ta’ ħidma tas-servizzi tal-Kummissjoni li jakkumpanjah (SWD(2015) 170),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel (li qabel kienet tissejjaħ l-Aġenzija Eżekuttiva tal-Konsumaturi, is-Saħħa u l-Ikel) għas-sena finanzjarja 2014, flimkien mat-tweġiba tal-Aġenzija (4),

               —

               wara li kkunsidra d-dikjarazzjoni ta’ assigurazzjoni (5) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-aġenziji eżekuttivi għall-implimentazzjoni tal-baġit għas-sena finanzjarja 2014 (05585/2016 — C8-0040/2016),

               —

               wara li kkunsidra l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 62, 164, 165 u 166 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (7),u b’mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta’ Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (8), u b’mod partikolari l-Artikolu 66, l-ewwel u t-tieni subparagrafi, tiegħu,

               —

               wara li kkunsidra d-Deċiżjoni ta’ Implimentazzjoni 2013/770/UE tal-Kummissjoni tas-17 ta’ Diċembru 2013 li tistabbilixxi l-Aġenzija Eżekuttiva tal-Konsumaturi, is-Saħħa u l-Ikel u li tħassar id-Deċiżjoni 2004/858/KE (9),

               —

               wara li kkunsidra d- Deċiżjoni ta’ Implimentazzjoni tal-Kummissjoni 2014/927/UE tas-17 ta’ Diċembru 2014 li temenda d-Deċiżjoni 2013/770/UE sabiex "L-Aġenzija Eżekuttiva tal-Konsumaturi, is-Saħħa u l-Ikel" tiġi ttrasformata f’"L-Aġenzija Eżekuttiva għall-Konsumatur, is-Saħħa, l-Agrikoltura u l-Ikel" (10),

               —

               wara li kkunsidra l-Artikolu 93 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A8–0140/2016),

               A.

               billi, skont it-termini tal-Artikolu 17(1) tat-Trattat dwar l-Unjoni Ewropea, il-Kummissjoni għandha teżegwixxi l-baġit u tamministra l-programmi, u billi, skont l-Artikolu 317 tat-Trattat dwar il-Funzjonament tal-Unjoni Ewropea, din għandha timplimenta l-baġit f’kooperazzjoni mal-Istati Membri, fuq ir-responsabbiltà tagħha stess, b’konsiderazzjoni tal-prinċipji ta’ tmexxija finanzjarja tajba;

               1.

               Jagħti l-kwittanza lid-Direttur tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel (li qabel kienet tissejjaħ l-Aġenzija Eżekuttiva tal-Konsumaturi, is-Saħħa u l-Ikel) għall-implimentazzjoni tal-baġit tal-Aġenzija Eżekuttiva għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni li hija parti integrali mid-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima III — Il-Kummissjoni u l-aġenziji eżekuttivi, u fir-riżoluzzjoni tiegħu tat-28 ta’ April 2016 dwar ir-rapporti speċjali tal-Qorti tal-Awdituri fil-kuntest tal-għoti tal-kwittanza lill-Kummissjoni għas-sena finanzjarja 2014 (11);

               3.

               Jagħti istruzzjonijiet lill-President tiegħu biex jgħaddi din id-deċiżjoni, id-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2014, Taqsima III - Il-Kummissjoni u r-riżoluzzjoni li hija parti integrali minn dawn id-deċiżjonijiet, lid-Direttur tal-Aġenzija Eżekuttiva għall-Konsumatur, is-Saħħa, l-Agrikoltura u l-Ikel (li qabel kienet tissejjaħ l-Aġenzija Eżekuttiva tal-Konsumaturi, is-Saħħa u l-Ikel), lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 41, 20.2.2014.

      (2)  ĠU C 377, 13.11.2015, p. 1.

      (3)  ĠU C 367, 5.11.2015, p. 2.

      (4)  ĠU C 409, 9.12.2015, p. 56.

      (5)  ĠU C 377, 13.11.2015, p. 146.

      (6)  ĠU L 298, 26.10.2012, p. 1.

      (7)  ĠU L 11, 16.1.2003, p. 1.

      (8)  ĠU L 297, 22.9.2004, p. 6.

      (9)  ĠU L 341, 18.12.2013, p. 69.

      (10)  ĠU L 363, 18.12.2014, p. 183.

      (11)  Testi adottati ta' dik id-data, P8_TA(2016)0148(ara l-paġna 91 ta’ dan il-Ġurnal Uffiċjali).


title: Deċiżjoni tal-Kunsill 2014/198/PESK tal- 10 ta' Marzu2014 dwar l-iffirmar u l-konklużjoni tal-Ftehim bejn l-UnjoniEwropea u r-Repubblika Unita tat-Tanzanija dwar il-kondizzjonijiettat-trasferiment ta' pirati ssuspettati u proprjetàssekwestrata assoċjata mill-forza navali mmexxija mill-Unjoni Ewropealejn ir-Repubblika Unita tat-Tanzanija

text:
               11.4.2014

               MT

               Il-Ġurnal Uffiċjali tal-Unjoni Ewropea

               L 108/1

         DEĊIŻJONI TAL-KUNSILL 2014/198/PESK
   tal-10 ta' Marzu 2014
   dwar l-iffirmar u l-konklużjoni tal-Ftehim bejn l-Unjoni Ewropea u r-Repubblika Unita tat-Tanzanija dwar il-kondizzjonijiet tat-trasferiment ta' pirati ssuspettati u proprjetà ssekwestrata assoċjata mill-forza navali mmexxija mill-Unjoni Ewropea lejn ir-Repubblika Unita tat-Tanzanija
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 37 tiegħu, flimkien mal-Artikolu 218(5) u (6) tat-Trattat dwar il-Funzjonament tal-Unjoni Ewropea,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-2 ta' Ġunju 2008, il-Kunsill tas-Sigurtà tan-Nazzjonijiet Uniti (KSNU) adotta r-Riżoluzzjoni 1816 (2008) li titlob lill-Istati kollha sabiex jikkoperaw fid-determinazzjoni tal-ġurisdizzjoni, u fl-investigazzjoni u l-prosekuzzjoni ta' persuni responsabbli għall-atti ta' piraterija u ta' serq bl-użu tal-armi fil-baħar 'il barra mix-xtut tas-Somalja. Dawk id-dispożizzjonijiet ġew affermati mill-ġdid b'Riżoluzzjonijiet sussegwenti tal-KSNU.

               (2)

               Fl-10 ta' Novembru 2008, il-Kunsill adotta l-Azzjoni Konġunta 2008/851/PESK (1) li tipprevedi operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (“operazzjoni Atalanta”).

               (3)

               L-Azzjoni Konġunta 2008/851/PESK tipprevedi li persuni ssuspettati li għandhom l-intenzjoni li jwettqu, li qed iwettqu jew li wettqu atti ta' piraterija jew ta' serq bl-użu tal-armi fl-ilmijiet territorjali tas-Somalja, li jiġu arrestati u miżmuma bil-ħsieb tal-prosekuzzjoni tagħhom, u l-proprjetà li tkun intużat biex jitwettqu dawn l-atti ta' piraterija jew ta' serq bl-użu tal-armi, jistgħu jiġu trasferiti fi Stat terz li jixtieq jeżerċita l-ġurisdizzjoni tiegħu fuq il-persuni u l-proprjetà msemmijin hawn fuq, dment li l-kondizzjonijiet għat-trasferiment kienu maqbula ma' dak l-Istat terz b'mod konsistenti mal-liġi internazzjonali rilevanti, notevolment il-liġi internazzjonali dwar id-drittijiet tal-bniedem, sabiex jiġi garantit b'mod partikolari li ħadd ma jkun soġġett għall-piena tal-mewt, għat-tortura jew għal kwalunkwe trattament krudili, inuman jew degradanti.

               (4)

               Wara l-adozzjoni ta' Deċiżjoni mill-Kunsill fit-22 ta' Marzu 2010 li tawtorizza l-ftuħ tan-negozjati, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà, f'konformità mal-Artikolu 37 tat-Trattat dwar l-Unjoni Ewropea, innegozjat Ftehim bejn l-Unjoni Ewropea u r-Repubblika Unita tat-Tanzanija dwar il-kondizzjonijiet tat-trasferiment ta' pirati ssuspettati u proprjetà ssekwestrata assoċjata mill-forza navali mmexxija mill-Unjoni Ewropea lejn ir-Repubblika Unita tat-Tanzanija (“il-Ftehim”).

               (5)

               Il-Ftehim għandu jiġi approvat,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u r-Repubblika Unita tat-Tanzanija dwar il-kondizzjonijiet tat-trasferiment ta' pirati ssuspettati u proprjetà ssekwestrata assoċjata mill-forza navali mmexxija mill-Unjoni Ewropea lejn ir-Repubblika Unita tat-Tanzanija (“il-Ftehim”) huwa b'dan approvat f'isem l-Unjoni.
   It-test tal-Ftehim huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat biex jinnomina l-persuna jew il-persuni li jkollhom is-setgħa li jiffirmaw il-Ftehim sabiex tintrabat l-Unjoni.
   Artikolu 3
   Il-President tal-Kunsill għandu, f'isem l-Unjoni, jagħti n-notifika prevista fl-Artikolu 11(1) tal-Ftehim (2).
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-10 ta' Marzu 2014.

            Għall-Kunsill

            Il-President

         I. VROUTSIS

      (1)  Azzjoni Konġunta tal-Kunsill 2008/851/PESK tal-10 ta' Novembru 2008 dwar l-operazzjoni militari tal-Unjoni Ewropea bil-ħsieb ta' kontribut għad-deterrenza, il-prevenzjoni u t-trażżin tal-atti ta' piraterija u ta' serq bl-użu tal-armi 'l barra mix-xtut tas-Somalja (ĠU L 301, 12.11.2008, p. 33).

      (2)  Id-data tad-dħul fis-seħħ tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Id-Deċiżjoni tal-Kumitat Eżekuttiv tat-23 ta' Ġunju 1998 dwar miżuri li għandhom jittieħdu fir-rigward ta' pajjiżi li jressqu problemi dwar dokumenti meħtieġa għall-espulsjoni mit-territorju Schengen (SCH/Kum-eż (98)18 rev.)

text:
Avviż Legali Importanti

|

41998D0018

Official Journal L 239 , 22/09/2000 P. 0197 - 0198

		Id-Deċiżjoni tal-Kumitat Eżekuttivtat-23 ta' Ġunju 1998dwar miżuri li għandhom jittieħdu fir-rigward ta' pajjiżi li jressqu problemi dwar dokumenti meħtieġa għall-espulsjoni mit-territorju Schengen(SCH/Kum-eż (98)18 rev.)IL-KUMITAT EŻEKUTTIV,Wara li kkunsidra l-Artikolu 132 tal-Konvenzjoni li timplimenta l-Ftehim Schengen,Wara li kkunsidra l-Artikolu 23 ta' l-imsemmija Konvenzjoni,IDDEĊIEDA DAN LI ĠEJ:Il-miżuri li għandhom jittieħdu fir-rigward ta' pajjiżi li jressqu problemi dwar dokumenti meħtieġa għall-espulsjoni mit-territorju Schengen għandhom ikunu adottati bi qbil mal-proċedura stabbilita fid-dokument anness hawnhekk.Ostend, 23 ta' Ġunju 1998.Il-PresidentL. Tobback--------------------------------------------------SCH/II-Aqra (98)2 rev. 2Suġġett: Miżuri li għandhom jittieħdu fir-rigward ta' pajjiżi li jressqu problemi dwar dokumenti meħtieġa għall-espulsjoni mit-territorju SchengenIl-Presidenza Belġjana, f'għadd t' okkażjonijiet (il-laqgħa tal-Kumitat Eżekuttiv tal-15 ta' Diċembru 1997 fi Vjenna, il-laqgħat tal-Grupp Ċentrali ta' l-14 ta' Jannar 1998 fi Bruges u tat-23 ta' Frar 1998 fil-Lussemburgu), uriet il-ħerqa tagħha biex issib is-soluzzjonijiet għall-problemi marbuta mad-dħul mill-ġdid taċ-ċittadini barranin illegali.Dan jikkonċerna b'mod partikolari d-diffikultajiet li jitfaċċaw fil-qasam tar-ripatrijazzjoni, minħabba in-nuqqas ta' koperazzjoni mill-konsolati barranin fil-bliet kapitali fiż-żona Schengen biex joħorġu laissez-passer. Għalkemm l-ewwel passi biex jinstabu soluzzjonijiet bħal issa qegħdin jiġu kontemplati fuq livell nazzjonali, trattament ta' din il-problema mill-bliet kollha f'daqqa ta' Schengen jista' jwassal għal soluzzjonijiet iżjed effettivi.Wieħed mit-trattamenti preferuti mill-Belġju huwa kif ġej: Stat ta' Schengen isib li qiegħed ikollu diffikultajiet serji biex jikseb laissez-passer biex jirripatrija ċittadini barranin illegali. L-Istat ta' Schengen għandu jinforma lill-ambaxxatur tiegħu fil-pajjiż ikkonċernat u jordnalu biex ifassal il-miżuri li għandhom jittieħdu f'dak il-pajjiż flimkien mal-kollegi ta' Schengen.L-ambaxxaturi ta' Schengen, għall-ewwel, jistgħu jagħmlu kuntatt ma' l-awtoritajiet lokali biex jallarmawhom bil-problema tar-ripatrijazzjoni taċ-ċittadini tagħhom u jistgħu jagħmlu arranġamenti għas-soluzzjonijiet ad hoc. Il-vantaġġ li tittieħed azzjoni fuq livell lokali huwa li l-awtoritajiet nazzjonali ta' pajjiż huma xi drabi f'pożizzjoni vantaġġuża biex jinnegozjaw ir-ripatrijazzjoni taċ-ċittadini tagħhom iktar mill-persunal tal-konsulat fil-bliet kapitali ta' Schengen.Il-Sottogrupp tar-Ripatrijazzjoni għandu jkun informat b' kull "azzjoni lokali" li ttieħed. Il-Grupp Ċentrali għandhu jinforma lill-Kumitat Eżekuttiv b' kull azzjoni li ttieħed u l-eżitu tagħha.Jekk dan il-kuntatt ma jġibx riżultati, jkunu meħtieġa mezzi oħra, bla dubju ta' xejn li jorbotu iżjed, biex iqajmu kuxjenza akbar tal-problema, ngħidu aħna, politika dwar il-ħruġ ta' viżi. Dawn il-miżuri għandhom ikunu eżaminati fis-Sottogrupp tal-ViżiKull Stat ta' Schengen iżomm id-dritt li jiddeċiedi jekk iridx juża xi miżuri ta' ritaljazzjoni proposti jew le.--------------------------------------------------


title: Deċiżjoni tal-Kunsill tal- 10 ta’ Frar 2012 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

text:
               24.2.2012

               MT

               Il-Ġurnal Uffiċjali tal-Unjoni Ewropea

               C 55/1

         DEĊIŻJONI TAL-KUNSILL
   tal-10 ta’ Frar 2012
   li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali
   2012/C 55/01
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),
   Wara li kkunsidra n-nomina mressqa lill-Kunsill mill-Kummissjoni fil-kategorija tar-Rappreżentanti tal-impjegati,
   Billi:

               (1)

               Bid-Deċiżjoni tiegħu tal-14 ta' Settembru 2009 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-perijodu mit-18 ta' Settembru 2009 sas-17 ta' Settembru 2012.

               (2)

               Post ta' membru fuq il-Bord ta' Tmexxija taċ-Ċentru fil-kategorija tar-Rappreżentanti tal-impjegati sar vakanti minħabba r-riżenja tas-Sur Aleksi KALENIUS.

         IDDEĊIEDA KIF ĠEJ:
   Artikolu Uniku
   Il-persuna li ġejja hija b'dan maħtura bħala membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-bqija tal-mandat, jiġifieri sas-17 ta' Settembru 2012:

      RAPPREŻENTANTI TAL-ORGANIZZAZZJONIJIET TAL-IMPJEGATI:

               FINLANDJA

               Is-Sur Erkki LAUKKANEN
               Central Organisation of Finnish Trade Unions SAK,
               Confederation of Salaried Employees STTK,
               Confederation of Unions for Professional and Managerial Staff in Finland AKAVA

      Magħmul fi Brussell, l-10 ta’ Frar 2012.

            Għall-Kunsill

            Il-President

         C. ANTORINI

      (1)  ĠU L 39, 13.2.1975, p. 1.

      (2)  ĠU C 226, 19.9.2009, p. 2.


title: Deċiżjoni tal-Kummissjoni (UE) 2017/126 tal-24 ta' Jannar 2017 li temenda d-Deċiżjoni 2013/448/UE fir-rigward tal-istabbiliment ta' fattur ta' korrezzjoni transsettorjali uniformi f'konformità mal-Artikolu 10a tad-Direttiva 2003/87/KE tal-Parlament Ewropew u tal-Kunsill (Test b'rilevanza għaż-ŻEE. )

text:
               25.1.2017

               MT

               Il-Ġurnal Uffiċjali tal-Unjoni Ewropea

               L 19/93

         DEĊIŻJONI TAL-KUMMISSJONI (UE) 2017/126
   tal-24 ta' Jannar 2017
   li temenda d-Deċiżjoni 2013/448/UE fir-rigward tal-istabbiliment ta' fattur ta' korrezzjoni transsettorjali uniformi f'konformità mal-Artikolu 10a tad-Direttiva 2003/87/KE tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għan-negozjar ta' emissjonijiet ta' gassijiet serra ġewwa l-Komunità u li temenda d-Direttiva 96/61/KE (1), u b'mod partikolari l-Artikolu 10a(5) tagħha,
   Wara li kkunsidrat id-Deċiżjoni tal-Kummissjoni 2011/278/UE tas-27 ta' April 2011 li tiddetermina regoli tranżitorji madwar l-Unjoni kollha għal allokazzjoni armonizzata mingħajr ħlas tal-kwoti tal-emissjonijiet skont l-Artikolu 10a tad-Direttiva 2003/87/KE tal-Parlament Ewropew u tal-Kunsill (2) u b'mod partikolari l-Artikolu 15(3) tagħha,
   Billi:

               (1)

               L-Artikolu 10a(5) tad-Direttiva 2003/87/KE jistabbilixxi ammont annwali massimu ta' kwoti li huwa l-bażi biex jiġu kkalkulati l-allokazzjonijiet mingħajr ħlas għall-installazzjonijiet mhux koperti bl-Artikolu 10a(3) tad-Direttiva 2003/87/KE. Dan l-ammont huwa s-somma taż-żewġ elementi rispettivament deskritti fil-punti (a) u (b) tal-Artikolu 10a(5) tad-Direttiva 2003/87/KE.

               (2)

               Biex ikun żgurat li l-ammont annwali massimu ta' kwoti ma jinqabiżx, fattur ta' korrezzjoni transsettorjali jiġi applikat jekk ikun meħtieġ, u dan inaqqas b'mod uniformi l-allokazzjonijiet għall-installazzjonijiet kollha eliġibbli biex jirċievu allokazzjonijiet bla ħlas.

               (3)

               F'konformità mal-Artikolu 15(3) tad-Deċiżjoni 2011/278/UE, il-Kummissjoni tiddetermina l-fattur ta' korrezzjoni transettorjali billi tqabbel il-limitu stabbilit bl-Artikolu 10a(5) tad-Direttiva 2003/87/KE mas-somma tal-ammonti totali annwali preliminari ta' allokazzjonijiet għall-installazzjonijiet kollha koperti bid-Direttiva 2003/87/KE fit-territorju tal-Istati Membri.

               (4)

               Il-Kummissjoni ddeterminat, fid-Deċiżjoni 2013/448/UE (3) fattur ta' korrezzjoni transsettorjali uniformi, ippreżentat fl-Artikolu 4 tagħha u l-Anness II tagħha.

               (5)

               Il-Qorti tal-Ġustizzja, fis-sentenza tagħha tat-28 ta' April 2016 dwar il-każijiet konġunti C-191/14. C-192/14, C-295/14, C-389/14 u C-391/14 sa C-393/14, sabet li l-Kummissjoni, meta kienet qed tistabbilixxi l-ammont annwali massimu ta' kwoti f'konformità mal-punt (b) tal-Artikolu 10a(5) tad-Direttiva 2003/87/KE ma messiex qieset l-emissjonijiet li rriżultaw mill-attivitajiet elenkati fl-Anness I tad-Direttiva 2003/87/KE mill-2013 peress li dawk l-emissjonijiet kienu ġenerati minn installazzjonijiet koperti bl-iskema għan-negozjar ta' emissjonijiet. B'konsegwenza ta' dan, il-Qorti kkonkludiet li l-Kummissjoni ma ddeterminatx l-ammont annwali massimu ta' kwoti f'konformità mar-rekwiżiti tal-punt (b) tal-Artikolu 10a(5) tad-Direttiva 2003/87/KE u li l-fattur transkorrezzjonali uniformi stabbilit fl-Artikolu 4 u fl-Anness II tad-Deċiżjoni 2013/448/UE kien imur ukoll kontra dawk id-dispożizzjonijiet. L-Artikolu 4 u l-Anness II tad-Deċiżjoni 2013/448/UE b'hekk kienu invalidati mill-Qorti.

               (6)

               Biex timplimenta din is-sentenza, il-Kummissjoni hija meħtieġa li tirrikalkola l-ammont annwali massimu ta' kwoti għal installazzjonijiet eliġibbli li jirċievu allokazzjonijiet bla ħlas fir-rigward tar-rekwiżiti tal-punt (b) tal-Artikolu 10a(5) tad-Direttiva 2003/87/KE u, b'konsegwenza ta' dan, il-fattur ta' korrezzjoni transsettorjali uniformi għandu jkun emendat skont dan.

               (7)

               Il-kalkolu mill-ġdid tal-ammont ta' kwoti msemmi fil-punt (b) tal-Artikolu 10a(5) tad-Direttiva 2003/87/KE twettaq bl-użu tal-istess metodoloġija, bl-użu tal-istess dejta li ntużat għall-kalklolu inizjali fl-2013. F'konformità mas-sentenza tal-Qorti, billi l-Kummissjoni inizjalment kienet qieset l-emissjonijiet ġenerati minn installazzjonijiet koperti bl-EU ETS qabel l-1 ta' Jannar 2013 u li jirriżultaw mill-attivitajiet elenkati fl-Anness I tad-Direttiva 2003/87/KE mill-2013 biss, dawn kellhom jitneħħew mill-kalkolu tal-ammont annwali massimu ta' kwoti kif definit mill-Artikolu 10a(5) tad-Direttiva 2003/87/KE.

               (8)

               Il-Kummissjoni użat bħala punt tat-tluq is-sottomissjonijiet uffiċjali inizjali mill-Istati Membri. Imbagħad, il-Kummissjoni kkonsultat lill-Istati Membri dwar is-sottomissjonijiet tagħhom ta' dejta dwar l-emissjonijiet u, kull fejn kien meħtieġ, talbet għal aktar kjarifiki. F'konformità mal-Artikolu 10a(5), tqiesu biss installazzjonijiet li għalihom emissjonijiet verifikati ġew sottomessi mill-Istati Membri.

               (9)

               Imbagħad, il-Kummissjoni neħħiet l-installazzjonijiet mill-kalkolu fejn wettqu attivitajiet koperti bid-Direttiva 2003/87/KE mill-2013 biss iżda li kienu diġà parti mill-iskema għan-negozjar ta' emissjonijiet qabel l-2013. L-emissjonijiet minn installazzjonijiet li ddaħħlu mill-Istati Membri f'konformità mal-Artikolu 24 tad-Direttiva 2003/87/KE qabel l-2013 tneħħew ukoll.

               (10)

               L-installazzjonijiet affettwati mid-data tal-ġbir tad-dejta inizjali sal-2013, kemm b'bidliet strutturali bħal fużjonijiet, qsim jew għeluq jew b'bidliet tekniċi biex b'hekk ma jkunux jistgħu jilħqu aktar il-livelli limiti rilevanti stabbiliti fl-Anness I tad-Direttiva 2003/87/KE xorta tqiesu fl-eżerċizzju ta' kalkolu mill-ġdid peress li dawn il-bidliet ma setgħux jiġu antiċipati fid-data tal-ġbir tad-dejta. L-installazzjonijiet esklużi mis-sistema skont l-Artikolu 27 tad-Direttiva 2003/87/KE tqiesu wkoll fil-kalkolu mill-ġdid għall-istess raġuni.

               (11)

               Tibdiliet li jikkoreġu l-iżbalji fil-Miżuri ta' Implimentazzjoni Nazzjonali tal-Istati Membri għall-perjodu 2013-2020 u implimentati sa tmiem l-2016 tqiesu fl-eżerċizzju tal-kalkolu mill-ġdid, peress li l-valuri korretti kellhom ikunu diġà fis-seħħ meta seħħ il-kalkolu oriġinali tal-fattur ta' korrezzjoni transsettorjali.

               (12)

               Fis-sentenza tagħha tat-28 ta' April 2016, il-Qorti llimitat b'mod espliċitu l-effetti temporali tad-dikjarazzjoni ta' invalidità tal-Artikolu 4 u tal-Anness II tad-Deċiżjoni 2013/448/UE biex b'hekk, l-ewwel nett, is-sentenza ma tipproduċix effetti sa 10 xhur mid-data tal-għoti ta' din is-sentenza. B'hekk, il-fattur ta' korrezzjoni transsettorjali stabbilit fid-Deċiżjoni 2013/448/UE huwa invalidu mill-1 ta' Marzu 2017. Barra minn hekk, il-miżuri addottati sa dik id-data abbażi tad-dispożizzjonijiet invalidati ma jistgħux jiġu kkontestati.

               (13)

               F'konformità mas-sentenza tal-Qorti li tenfasizza l-kunsiderazzjonijiet imperattivi taċ-ċertezza legali, il-miżuri tal-Istati Membri dwar l-allokazzjonijiet tal-kwoti għall-perjodu 2013-2020 u kwalunkwe tibdil u żidiet sussegwenti għal dawn magħmula sad-dħul fis-seħħ tad-deċiżjoni jibqgħu validi. Il-fattur ta' korrezzjoni transsettorjali determinat f'din id-Deċiżjoni għandu jiġi applikat f'deċiżjonijiet addottati mill-1 ta' Marzu 2017 li joħolqu jew jimmodifikaw id-drittijiet għal allokazzjoni u li jinvolvu, għad-deteminazzjoni tagħhom, l-applikazzjoni tal-fattur ta' korrezzjoni transsettorjali,

         ADOTTAT DIN ID-DEĊIŻJONI:
   Artikolu 1
   Id-Deċiżjoni 2013/448/UE hija b'dan emendata kif ġej:

               1.

               L-Artikolu 4 għandu jiġi sostitwit b'li ġej:
               “Artikolu 4
               Il-fattur ta' korrezzjoni transettorjali uniformi msemmi fl-Artikolu 10a(5) tad-Direttiva 2003/87/KE u ddeterminat skont l-Artikolu 15(3) tad-Deċiżjoni 2011/278/UE huwa stabbilit fl-Anness II ta' din id-Deċiżjoni”

               2.

               L-Anness II għandu jiġi sostitwit bit-test li jidher fl-Anness ta' din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fl-1 ta' Marzu 2017.

      Magħmul fi Brussell, l-24 ta' Jannar 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 275, 25.10.2003, p. 32.

      (2)  ĠU L 130, 17.5.2011, p. 1.

      (3)  Id-Deċiżjoni tal-Kummissjoni 2013/448/UE tal-5 ta' Settembru 2013 dwar miżuri ta' implimentazzjoni nazzjonali għall-allokazzjoni tranżizzjonali mingħajr ħlas ta' kwoti tal-emissjonijiet ta' gassijiet serra skont l-Artikolu 11(3) tad-Direttiva 2003/87/KE tal-Parlament Ewropew u tal-Kunsill (ĠU L 240, 7.9.2013, p. 27).

      ANNESS
      L-Anness II tad-Deċiżjoni 2013/448/KE jinbidel b'dan li ġej:

            “ANNESS II
            Il-valuri tal-fattur ta' korrezzjoni transsettorjali li japplikaw għall-allokazzjonijiet mingħajr ħlas għal installazzjonijiet li mhumiex koperti bl-Artikolu 10a(3) tad-Direttiva 2003/87/KE għas-snin 2013-2020 huma dawn li ġejjin:

                        Sena

                        Fattur ta' korrezzjoni transsettorjali

                        2013

                        89,207101 %

                        2014

                        87,657727 %

                        2015

                        86,090119 %

                        2016

                        84,506152 %

                        2017

                        82,905108 %

                        2018

                        81,288476 %

                        2019

                        79,651677 %

                        2020

                        78,009186 %”


title: Deċiżjoni tal-Kunsill (PESK) 2016/1338 tal-4 ta' Awwissu 2016 li temenda d-Deċiżjoni (PESK) 2015/2052 li testendi l-mandat tar-Rappreżentant Speċjali tal-Unjoni Ewropea fil-Kosovo (Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo.)

text:
                  5.8.2016

                  MT

                  Il-Ġurnal Uffiċjali tal-Unjoni Ewropea

                  L 212/109

            DEĊIŻJONI TAL-KUNSILL (PESK) 2016/1338
      tal-4 ta' Awwissu 2016
      li temenda d-Deċiżjoni (PESK) 2015/2052 li testendi l-mandat tar-Rappreżentant Speċjali tal-Unjoni Ewropea fil-Kosovo (*)

      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b'mod partikolari l-Artikolu 33 u l-Artikolu 31(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fil-25 ta' Jannar 2012, il-Kunsill adotta d-Deċiżjoni 2012/39/PESK (1) li taħtar lis-Sur Samuel ŽBOGAR bħala r-Rappreżentant Speċjali tal-Unjoni Ewropea (RSUE) fil-Kosovo.

                  (2)

                  Fis-16 ta' Novembru 2015, il-Kunsill adotta d-Deċiżjoni (PESK) 2015/2052 (2) li testendi l-mandat tar-RSUE sat-28 ta' Frar 2017.

                  (3)

                  B'segwitu għall-ħatra tas-Sur Samuel ŽBOGAR għal kariga oħra, is-Sinjura Nataliya APOSTOLOVA għandha tinħatar bħala RSUE ġdid fil-Kosovo għall-perijodu mill-1 ta' Settembru 2016 sat-28 ta' Frar 2017.

                  (4)

                  Id-Deċiżjoni (PESK) 2015/2052 għandha għalhekk tiġi emendata skont dan.

                  (5)

                  Ir-RSUE ser timplimenta l-mandat tagħha fil-kuntest ta' sitwazzjoni li tista' tiddeterjora u li tista' xxekkel il-kisba tal-objettivi tal-azzjoni esterna tal-Unjoni kif stipulati fl-Artikolu 21 tat-Trattat,

            ADOTTA DIN ID-DEĊIŻJONI:
      Artikolu 1
      Emenda tad-Deċiżjoni (PESK) 2015/2052
      L-Artikolu 1 tad-Deċiżjoni (PESK) 2015/2052 huwa sostitwit b'dan li ġej:

         “Artikolu 1
         Rappreżentant Speċjali tal-Unjoni Ewropea
         1.   Il-mandat tas-Sur Samuel ŽBOGAR bħala r-Rappreżentant Speċjali tal-Unjoni Ewropea (RSUE) huwa b'dan estiż sal-31 ta' Awwissu 2016.
         2.   Is-Sinjura Nataliya APOSTOLOVA hija b'dan maħtura bħala r-RSUE fil-Kosovo għall-perijodu mill-1 ta' Settembru 2016 sat-28 ta' Frar 2017.
         3.   Il-mandat tar-RSUE jista' jintemm qabel, jekk il-Kunsill jiddeċiedi hekk, fuq proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ).”.

      Artikolu 2
      Dħul fis-seħħ
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi Brussell, l-4 ta' Awwissu 2016.

               Għall-Kunsill

               Il-President

            M. LAJČÁK

         (*)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u l-Opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  Deċiżjoni tal-Kunsill 2012/39/PESK tal-25 ta' Jannar 2012 li taħtar ir-Rappreżentant Speċjali tal-Unjoni Ewropea fil-Kosovo (ĠU L 23, 26.1.2012, p. 5).

         (2)  Deċiżjoni tal-Kunsill (PESK) 2015/2052 tas-16 ta' Novembru 2015 li testendi l-mandat tar-Rappreżentant Speċjali tal-Unjoni Ewropea fil-Kosovo (ĠU L 300, 17.11.2015, p. 22).


title: Deċiżjoni tal-Kunsill tat- 18 ta' Marzu 2014 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

text:
               21.3.2014

               MT

               Il-Ġurnal Uffiċjali tal-Unjoni Ewropea

               C 82/2

      DEĊIŻJONI TAL-KUNSILL

   tat-18 ta' Marzu 2014
   li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali
   2014/C 82/02
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),
   Wara li kkunsidra n-nomina mressqa lill-Kunsill mill-Kummissjoni fil-kategorija tar-Rappreżentanti tal-impjegati,
   Billi:

               (1)

               Bid-Deċiżjoni tiegħu tas-16 ta' Lulju 2012 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-perijodu mit-18 ta' Settembru 2012 sas-17 ta' Settembru 2015.

               (2)

               Is-sede tal-membru Kroat kellu jiġi okkupat.

         IDDEĊIEDA KIF ĠEJ:
   Artikolu Uniku
   Il-persuna li ġejja hija b'dan maħtura membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali għall-bqija tal-mandat, jiġifieri sas-17 ta' Settembru 2015:

                  RAPPREŻENTANTI TAL-ORGANIZZAZZJONIJIET TAL-IMPJEGATI:

               IL-KROAZJA

               Is-Sinjura Dijana ŠOBOTA

               Segretarju Eżekuttiv għall-Kooperazzjoni Internazzjonali u l-Edukazzjoni

               UATUC

      Magħmul fi Brussell, it-18 ta’ Marzu 2014.

            Għall-Kunsill

            Il-President

         E. VENIZELOS

      (1)  ĠU L 39, 13.2.1975, p. 1.

      (2)  ĠU C 228, 31.7.2012, p. 3.


title: 2007/741/KE: Deċiżjoni tal-Kummissjoni tat- 8 ta’ Novembru 2007 li temenda d-Deċiżjoni 2007/102/KE li tadotta l-pjan ta’ ħidma għall-2007 għall-implimentazzjoni tal-programm ta’ azzjoni tal-Komunità fil-qasam tas-saħħa pubblika (2003-2008), inkluż il-programm annwali ta’ ħidma għall-għotjiet (Test b’relevanza għaż-ŻEE)

text:
                  17.11.2007

                  MT

                  Il-Ġurnal Uffiċjali ta’ l-Unjoni Ewropea

                  L 300/73

            DEĊIŻJONI TAL-KUMMISSJONI
      tat-8 ta’ Novembru 2007
      li temenda d-Deċiżjoni 2007/102/KE li tadotta l-pjan ta’ ħidma għall-2007 għall-implimentazzjoni tal-programm ta’ azzjoni tal-Komunità fil-qasam tas-saħħa pubblika (2003-2008), inkluż il-programm annwali ta’ ħidma għall-għotjiet
      (Test b’relevanza għaż-ŻEE)
      (2007/741/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea, u b’mod partikolari l-Artikolu 152(1) tiegħu,
      Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (1), u b’mod partikolari l-Artikolu 110 tiegħu,
      Wara li kkunsidrat id-Deċiżjoni Nru 1786/2002/KE tal-Parlament Ewropew u tal-Kunsill tat-23 ta’ Settembru 2002 li tadotta programm ta’ azzjoni tal-Komunità fil-qasam tas-saħħa pubblika (2003-2008) (2), u b’mod partikolari l-Artikolu 8(1), tiegħu,
      Wara li kkunsidrat id-Deċiżjoni tal-Kummissjoni Nru 2004/858/KE tal-15 ta’ Diċembru 2004 li twaqqaf aġenzija eżekuttiva, l-“Aġenzija Eżekuttiva għall-Programm tas-Saħħa Pubblika”, għall-ġestjoni ta’ l-azzjoni tal-Komunità fil-qasam tas-saħħa pubblika — skond ir-Regolament tal-Kunsill (KE) Nru 58/2003 (3), u b’mod partikolari l-Artikolu 6 tiegħu,
      Billi:

                  (1)

                  Il-pjan ta’ ħidma għall-2007 ġie adottat fit-12 ta’ Frar 2007.

                  (2)

                  Il-baġit disponibbli għall-2007 (impenji) ġie stmat li jammonta għal EUR 40 000 000. Il-kontribuzzjoni tal-pajjiżi ŻEE/EFTA ġiet stmata għal EUR 912 000. Il-kontribuzzjoni ta’ Pajjiż Applikant (it-Turkija) ġiet stmata għal EUR 958 000. Il-baġit globali għall-2007 ġie stmat għal EUR 41 870 000. L-ammont indikattiv totali għas-sejħa għall-proposti ġie stmat għal EUR 33 888 000. L-ammont indikattiv ġenerali għas-sejħa għall-offerti ġie stmat għal EUR 4 064 000.

                  (3)

                  Il-kontribuzzjoni li waslet mill-pajjiżi ŻEE/EFTA kienet ta’ EUR 884 640. Il-kontribuzzjoni li trid tasal minn Pajjiż Applikant (it-Turkija) kienet ta’ EUR 957 697. L-ex pajjiżi kandidati li ġejjin, il-Bulgarija, ir-Repubblika Ċeka, l-Estonja, l-Ungerija, il-Litwanja, ir-Rumanija u s-Slovenja kkontribwew għall-Programm ta’ Saħħa Pubblika fuq il-bażi tal-Protokolli ta’ Tkabbir b’ammont ta’ EUR 7 133 382,18 li minnu EUR 1 226 395,90 kienu impenjati fis-snin ta’ qabel tal-Programm imsemmi hawn fuq. L-ammont ta’ EUR 5 906 986,28 għadu għalhekk disponibbli għall-iffinanzjar ta’ azzjonijiet fl-2007.

                  (4)

                  Il-baġit totali disponibbli għall-2007 huwa għalhekk ta’ EUR 47 749 323,28. L-ammont totali għas-sejħa ta’ proposti hu ta’ EUR 37 888 963. L-ammont totali għas-sejħa ta’ offerti hu ta’ EUR 5 324 000.

                  (5)

                  L-azzjonijiet li qabel kienu mbassra għall-2007 bil-kooperazzjoni ta’ l-OECD se jiġu posposti għall-2008, għaldaqstant parti mill-baġit allokat biex jiffinanzja ftehimiet ta’ għotja diretta ma’ l-OECD issa hija disponibbli għal azzjonijiet oħra fl-2007. Hemm imbassra tliet azzjonijiet bil-kooperazzjoni tal-WHO u azzjoni ma’ l-Aġenzija Internazzjonali għar-Riċerka dwar il-Kanċer (IARC) għal ammont totali ta’ EUR 2 550 000 minflok l-ammont inizjali stmat għal EUR 2 032 000.

                  (6)

                  Fid-dawl taż-żieda fil-baġit disponibbli huwa għalhekk meħtieġ li jiġi emendat il-Pjan ta’ Ħidma għall-2007 biex jiġi ffinanzjat għadd ikbar ta’ offerti, proġetti taħt is-Sejħa għall-Proposti ta’ l-2207 u ftehimiet ta’ għotja diretta ma’ għaqdiet internazzjonali.

                  (7)

                  Barra minn hekk, billi fil-baġit finali ta’ l-2007, l-entratura 17 03 01 01 ma kellhiex l-allokazzjoni ta’ impenn meħtieġa, l-ammont rilevanti disponibbli taħt l-artikolu 17 03 06 tal-baġit ġie trasferit għall-entratura 17 03 01 01 fil-bidu tas-sena tal-baġit.

                  (8)

                  In-nefqa għat-treġija amministrattiva tal-programm hija koperta mill-entratura 17 01 04 02 tal-baġit (4).

                  (9)

                  Il-Kumitat għall-Programm ta’ Saħħa Pubblika ta fehma favorevoli dwar dan l-abbozz ta’ Deċiżjoni.

                  (10)

                  Id-Deċiżjoni tal-Kummissjoni 2007/102/KE (5) għandha għalhekk tiġi emendata skond dan.

            IDDEĊIDIET KIF ĠEJ:
      Artikolu Uniku
      L-Anness I tad-Deċiżjoni 2007/102/KE huwa emendat kif ġej:

                  (1)

                  Il-punt 1.2 (Ir-Riżorsi) jinbidel b’dan li ġej:
                  “Il-Baġit li jemenda Nru 1/2007 jammonta għal EUR 38 800 000 għall-approprjazzjonijiet operattivi taħt l-entratura 17 03 01 01 tal-baġit u għal EUR 1 200 000 għall-approprjazzjonijiet amministrattivi taħt l-entratura 17 01 04 02 tal-baġit.
                  Il-linja tal-baġit għall-approprjazzjonijiet amministrattivi relatati ma’ l-Aġenzija Eżekuttiva għas-Saħħa Pubblika hija 17 01 04 30.
                  Il-baġit approvat għall-2007 (impenji) jammonta għal EUR 40 000 000.
                  Il-baġit għall-approprjazzjonijiet operattivi huwa ta’ EUR 38 800 000. Il-baġit għall-approprjazzjonijiet amministrattivi huwa ta’ EUR 1 200 000.
                  Ma’ dan il-baġit iridu jiżdiedu:

                              —

                              Il-kontribuzzjoni li waslet mill-pajjiżi ŻEE/EFTA li kienet ta’ EUR 884 640;

                              —

                              il-kontribuzzjoni ta’ Pajjiż Applikant wieħed (it-Turkija), stmata li tlaħħaq EUR 957 697;

                              —

                              il-kontribuzzjoni ta’ pajjiżi li ġejjin li kienu kandidati, il-Bulgarija, ir-Repubblika Ċeka, l-Estonja, l-Ungerija, il-Litwanja, ir-Rumanija u s-Slovenja, għal ammont ta’ EUR 5 906 986,28.

                        Il-baġit totali għall-2007 huwa għalhekk ta’ EUR 47 749 323,28. Dan jinkludi kemm ir-riżorsi għall-baġit operattiv kif ukoll riżorsi għal għajnuna teknika u amministrattiva:

                              —

                              it-total għall-baġit operattiv huwa stmat li jlaħħaq EUR 46 416 963,28;

                              —

                              it-total għall-baġit amministrattiv huwa stmat li jlaħħaq EUR 1 332 360.

                        Huwa propost li EUR 5 324 000 tal-baġit operattiv jintuża għas-sejħiet għall-offerti, u EUR 2 550 000 għal għotjiet diretti għal organizzazzjonijiet internazzjonali.
                  L-ammont indikattiv totali għas-sejħa għall-proposti huwa stmat li jlaħħaq EUR 37 888 963.
                  F’dak li għandu x’jaqsam ma’ l-allokazzjoni ta’ għotjiet għas-sejħa għall-proposti, se jipprova jintlaħaq bilanċ bejn il-linji ta’ żvilupp differenti tal-programm, filwaqt li tkun ikkunsidrata l-kwalità u l-kwantità tal-proposti li jaslu, kemm-il darba ma jinqalgħux emerġenzi partikolari għas-saħħa pubblika (eż. influwenza pandemika) li jkunu jiġġustifikaw kwalunkwe allokazzjoni mill-ġdid tar-riżorsi. Fil-każ li jibqgħu disponibbli riżorsi mill-baġit operattiv fl-aħħar ta’ l-2007, dawn se jiġu allokati mill-ġdid għall-finanzjament ta’ l-għotijiet magħżula permezz tas-Sejħa għal proposti 2007.”

                  (2)

                  Fil-punt 2.1 (Is-Sejħa għall-proposti):

                              —

                              ir-raba’ paragrafu jinbidel b’dan li ġej:

                                 “L-ammont indikattiv totali għas-sejħa għall-proposti huwa stmat li jlaħħaq għal EUR 37 888 963”.

                              —

                              Id-disa’ paragrafu jinbidel b’dan li ġej:

                                 “Għandu jingħad li l-ammont indikattiv għall-parteċipazzjoni finanzjarja tal-Komunità fil-proġetti miżmuma matul il-ftuħ tan-negozjati jista’ jvarja minn –20 % sa + 10 % minħabba dan ta’ l-aħħar”.

                  (3)

                  Il-Punt 2.2 (Sejħa għal offerti), l-ewwel paragrafu jinbidel b’dan li ġej:
                  “Ix-xiri tas-servizzi għandu jiġu ffinanzjat taħt l-entraturi tal-baġit 17 03 01 01 u 17 01 04 02. L-ammont indikattiv totali għas-sejħiet għal offerti jitla’ sa EUR 5 324 000”.

                  (4)

                  Il-punt 2.3.1 (Oqsma ta’ kooperazzjoni fl-2007) jinbidel b’dan li ġej:
                  “Skond l-Artikolu 11 tad-Deċiżjoni tal-Programm, il-kooperazzjoni ma’ organizzazzjonijiet internazzjonali kompetenti fl-isfera tas-saħħa pubblika u l-Istati taż-Żona Ekonomika Ewropea (ŻEE) se titfittex li tintlaħaq matul il-kors tal-programm f’koordinazzjoni ma’ servizzi tal-Kummissjoni li jitrattaw l-istess suġġetti.
                  Kooperazzjoni ma’ l-Organizzazzjoni Dinjija tas-Saħħa (WHO)
                  Il-kooperazzjoni mal-WHO se tiġi mwettqa b’konformità ma’:

                              —

                              ‘Il-ftehim bejn in-Nazzjonijiet Uniti u l-Komunità Ewropea fuq il-prinċipji li japplikaw għall-finanzjament jew il-ko-finanzjament mill-Komunità tal-programmi u l-proġetti amministrati min-Nazzjonijiet Uniti’ li daħal fis-seħħ fid-9 ta’ Awwissu 1999, u l-Ftehim tal-Klawsola ta’ Verifika bejn il-Komunità Ewropea u n-Nazzjonijiet Uniti li daħal fis-seħħ fl-1 ta’ Jannar 1995, kif emendat;

                              —

                              L-iskambju ta’ korrispondenza bejn il-WHO u l-Kummissjoni Ewropea li jikkonċerna l-konsolidazzjoni u l-intensifikazzjoni tal-kooperazzjoni (inkluż il-memorandum dwar il-qafas u l-arranġamenti għall-kooperazzjoni bejn il-WHO u l-Kummissjoni Ewropea li jifforma parti mill-iskambju ta’ ittri).

                              —

                              L-assistenza finanzjarja mill-Kummissjoni Ewropea għall-attivitajiet imwettqa mill-WHO għandha, kemm-il darba ma jiġix miftiehem xort’oħra f’ċirkostanzi eċċezzjonali, tingħata skond il-Ftehim tal-Qafas Finanzjarju u Amministrattiv bejn il-Komunità Ewropea u n-Nazzjonijiet Uniti, li daħal fis-seħħ fid-29 ta’ April 2003 (adeżjoni mill-WHO fil-11 ta’ Diċembru 2003).

                        Wara t-taħdita li seħħet mal-WHO, ġew identifikati l-oqsma ta’ prijorità tat-tibdil fil-klima/ambjent, in-nutrizzjoni u s-sorveljanza ta’ l-attività fiżika, u s-saħħa mentali.

                              —

                              It-tibdil fil-klima/l-ambjent u t-tagħrif dwar is-saħħa biex jiġi implimentat l-Istrument ta’ Appoġġ għad-Deċiżjoni dwar it-Tagħrif fuq il-Klima għas-Sħana fl-Ewropa bħala Sistema ta’ Twissija għas-Saħħa dwar is-Sħana ta’ l-UE għat-tbassir ta’ eventi ta’ sħana fl-Ewropa.

                              —

                              Sorveljanza dwar in-Nutrizzjoni u l-Attività Fiżika biex jingħaqdu flimkien id-databases, jiġi aġġornat il-kontenut tagħhom u jiġi pprovdut appoġġ lill-Istati Membri għall-istandardizzazzjoni u l-kontroll tal-kwalità tat-tagħrif miġbur mill-Kummissjoni u l-WHO.

                              —

                              Is-saħħa mentali. Isir rendikont tar-rikkezza ta’ esperjenza u ta’ inizjattivi fil-promozzjoni tas-saħħa mentali, il-prevenzjoni tat-taqlib mentali u l-inklużjoni soċjali ta’ nies bi problemi ta’ saħħa mentali fil-pajjiżi fuq il-livell nazzjonali, reġjonali u lokali, jiġu identifikati u jingħataw appoġġ il-mexxeja kredibbli fis-settur tas-saħħa u jiġi identifikat il-vojt fl-evidenza fejn hemm ħtieġa ta’ aktar riċerka.

                        L-azzjonijiet meħuda se jevitaw kull xogħol żejjed jew duplikat ma’ attivitajiet oħra ffinanzjati mill-Komunità, b’mod partikolari azzjonijiet oħra ffinanzjati taħt il-programm ta’ saħħa pubblika.
                  Kooperazzjoni ma’ l-Aġenzija Internazzjonali għar-Riċerka dwar il-Kanċer (IARC) affiljata mal-WHO
                  Hemm il-ħsieb ta’ negozjat għalih ma’ l-IARC għal proġett għall-iżvilupp ta’ l-Istudju Prospettiv tan-Nutrizzjoni u l-Kanċer Ewropew (EPIC) u n-Netwerk ta’ Reġistri dwar il-Kanċer Ewropew (ENCR), biex jiġi aġġornat il-Kodiċi Ewropew Kontra l-Kanċer u jitħejja Atlas dwar il-Mortalità mill-Kanċer fl-Unjoni Ewropea bl-użu ta’ l-aktar data reċenti dwar il-mortalità. (*)”

                     (*)  http://ec.europa.eu/health/ph_international/int_organisations/who_en.htm"

                  (5)

                  Il-punt 2.3.2 (Iffinanzjar) jinbidel b’dan li ġej:
                  “Il-fondi għal azzjonijiet ma’ l-organizzazzjonijiet internazzjonali msemmija hawn fuq jistgħu jiġu allokati biss permezz ta’ ftehimiet ta’ konċessjoni diretta. Il-ftehimiet għal għotjiet diretti jtejbu s-sinerġiji u s-sensibilità tal-Kummissjoni Ewropea fir-rigward ta’ organizzazzjonijiet internazzjonali fejn l-azzjonijiet jitwettqu flimkien. Dawn l-organizzazzjonijiet għandhom ċerti kapaċitajiet marbuta mal-missjonijiet u r-responsabilitajiet speċifiċi tagħhom, li jagħmluhom partikolarment ikkwalifikati biex iwettqu wħud mill-azzjonijiet stabbiliti f’dan il-Programm ta’ Ħidma u li għalihom ftehimiet għal għotjiet diretti huma kkunsidrati bħala l-proċedura l-aktar xierqa.
                  L-ammont tal-kontribuzzjoni finanzjarja jista’ jitla’ sa 60 % għal kull organizzazzjoni ta’ l-ispejjeż eleġibbli għall-proġetti kkunsidrati. Il-Kummissjoni tiddetermina f’kull każ individwali l-perċentwali massima li tingħata.
                  L-għotjiet Diretti għandhom jiġu ffinanzjati taħt il-linja tal-baġit 17 03 01 01; l-ammont indikattiv għall-għotjiet diretti huwa stmat li jlaħħaq għal EUR 2 550 000. Dan l-ammont jista’ jiżdied skond l-approprjazzjonijiet mhux użati disponibbli taħt il-baġit operattiv.”

         Magħmula fi Brussell, 8 ta’ Novembru 2007.

               Għall-Kummissjoni

            Markos KYPRIANOU

               Membru tal-Kummissjoni

         (1)  ĠU L 248, 16.9.2002, p. 1. Ir-Regolament kif emendat l-aħħar bir-Regolament (KE, Euratom) Nru 1995/2006 (ĠU L 390, 30.12.2006, p. 1).

         (2)  ĠU L 271, 9.10.2002, p. 1. Id-Deċiżjoni kif emendata bid-Deċiżjoni Nru 786/2004/KE (ĠU L 138, 30.4.2004, p. 7).

         (3)  ĠU L 369, 16.12.2004, p. 73.

         (4)  Il-Baġit ta’ emenda Nru. 1, ĠU L 124, 15.5.2007, p. 1.

         (5)  ĠU L 46, 16.2.2007, p. 27.